Sāra Kolaka

Sāra Kolaka (; dzimusi Ludbregā, Horvātijā) ir horvātu vieglatlēte, startē šķēpa mešanas sacensībās. 2016. gada vasaras olimpiskajās spēlēs izcīnījusi zelta medaļu, uzstādot jaunu Horvātijas nacionālo rekordu - 66,18 m.


Gustavs Ādolfs

Gustavs II Ādolfs (1594-1632), Zviedrijas karalis Gustavs IV Ādolfs (1778-1837), Zviedrijas karalis Gustavs VI Ādolfs (1882-1973), Zviedrijas karalis Gustavs Ādolfs fon Ungerns-Šternbergs (1760—?), Krievijas impērijas armijas ģenerālis


Ludmila Kolčanova

Ludmila Kolčanova (; dzimusi Šarjā, Kostromas apgabalā, Krievijā) ir Krievijas vieglatlēte, startē tāllēkšanas sacensībās. 2007. gada Pasaules čempionātā vieglatlētikā izcīnījusi sudraba medaļu tāllēkšanā.


Alūksnes rajona priekšsēdētāju uzskaitījums

Šajā uzskaitījumā apkopoti Alūksnes rajona priekšsēdētāji. 1949. gada 31. decembra LPSR administratīvi teritoriālajā reformā Alūksnes apriņķis tika sadalīts Alūksnes un Apes rajonos. 1956. gadā Alūksnes rajonam pievienoja Apes rajonu. No 1962. līdz 1967. gadam Alūksnes rajons bija pievienots Gulbenes rajonam. Alūksnes rajons pastāvēja līdz 2009. gada 1. jūlijam, kad notika teritoriālā reforma un tika izveidoti Alūksnes un Apes novadi.


Mauno Koivisto

Mauno Henriks Koivisto (Mauno Henrik Koivisto; dzimis , miris ) bija Somijas devītais prezidents (no 1982. līdz 1994. gadam). Divas reizes bijis premjerministrs, finanšu ministrs. Bijis Somijas Bankas priekšsēdētājs. Koivisto bija pirmais sociāldemokrāts Somijas prezidenta amatā.


Baltinavas novada pašvaldības vadītāju uzskaitījums

Šajā uzskaitījumā apkopoti Baltinavas novada pašvaldības vadītāji. Baltinavas novads tika izveidots 2009. gada 1. jūlijā, pārveidojot Baltinavas pagastu par novadu.


Pārgaujas novada pašvaldības vadītāju uzskaitījums

Šajā uzskaitījumā apkopoti Pārgaujas novada pašvaldības vadītāji. Pārgaujas novads tika izveidots 2009. gada 1. jūlijā, apvienojot Raiskuma, Stalbes un Straupes pagastus.


Peterson

Peterson var būt: Petersone — sieviešu uzvārds; Petersons — vīriešu uzvārds; Pētersone — sieviešu uzvārds; Pētersons — vīriešu uzvārds; Pītersone — sieviešu uzvārds; Pītersons — vīriešu uzvārds.


Saulkrastu novada pašvaldības vadītāju uzskaitījums

Šajā uzskaitījumā apkopoti Saulkrastu novada pašvaldības vadītāji. Saulkrastu novads tika izveidots 2009. gada 1. jūlijā, apvienojot Saulkrastu pagastu un Saulkrastu pilsētu. 2021. gada 1. jūlijā novads tika apvienots ar Sējas novadu.


Petešons

Andrē Petešons (André Petersson; 1990) — zviedru hokejists Eliass Petešons (Elias Pettersson; 1998) — zviedru hokejists; Frēdriks Petešons (Fredrik Pettersson; 1987) — zviedru hokejists; Markuss Petešons (Marcus Pettersson; 1996) — zviedru hokejists; Sīmons Petešons (Simon Pettersson; 1994) — zviedru vieglatlēts.


Beverīnas novada pašvaldības vadītāju uzskaitījums

Šajā uzskaitījumā apkopoti Beverīnas novada pašvaldības vadītāji. Beverīnas novads tika izveidots 2009. gada 1. jūlijā, apvienojot Brengeļu, Kauguru un Trikātas pagastus.


Naukšēnu novada pašvaldības vadītāju uzskaitījums

Šajā uzskaitījumā apkopoti Naukšēnu novada pašvaldības vadītāji. Naukšēnu novads tika izveidots 2009. gada 1. jūlijā, apvienojot Ķoņu un Naukšēnu pagastus.


Mārupes novada pašvaldības vadītāju uzskaitījums

Šajā uzskaitījumā apkopoti Mārupes novada pašvaldības vadītāji. Mārupes novads tika izveidots 2009. gada 1. jūlijā, pārveidojot Mārupes pagastu par novadu. 2021. gada 1. jūlijā Mārupes novadu apvienoja ar Babītes novadu.


Līgatnes novada pašvaldības vadītāju uzskaitījums

Šajā uzskaitījumā apkopoti Līgatnes novada pašvaldības vadītāji. Līgatnes novads tika izveidots 2009. gada 1. jūlijā, apvienojot Līgatnes pagastu un Līgatnes pilsētu.


Krimuldas novada pašvaldības vadītāju uzskaitījums

Šajā uzskaitījumā apkopoti Krimuldas novada pašvaldības vadītāji. Krimuldas novads tika izveidots 2009. gada 1. jūlijā, apvienojot Krimuldas un Lēdurgas pagastus.


Rožērs II

Rožērs II (, ; dzimis , miris ) bija Sicīlijas grāfs no 1105. gada, Apūlijas un Kalabrijas hercogs no 1127. gada un Sicīlijas karalis no 1130. gada līdz nāvei 1154. gadā. Rožēram II izdevās apvienot savā varā normāņu iekarojumus Itālijā un izveidot augsti centralizētu, bet reliģiski iecietīgu valsti (tajā dzīvoja gan katoļi, gan pareizticīgie, gan musulmaņi).

Bija Sicīlijas grāfa Rožēra I un tā trešās sievas Savonas Adelaidas dēls. Kļuva par Sicīlijas grāfu deviņu gadu vecumā ar māti kā reģentu. 1112. gadā Rožērs II sāka valdīt pats. Cenšoties apvienot Dienviditālijas valdījumus, sastapās ar pāvesta un vietējo feodāļu pretošanos. 1130. gadā antipāvests Anaklēts II piešķīra Rožēram II karaļa troni. Lai nostiprinātu savu statusu, Rožēram II nācās izcīnīt desmit gadu cīņu ar ārējiem un iekšējiem pretiniekiem. Izveidoja spēcīgu floti, kas ļāva iekarot vairākas svarīgas pilsētas Tunisijas piekrastē. Valdīšanas laikā atbalstīja dažādu reliģiju zinātni un kultūru, tai skaitā pēc Rožēra II pasūtījuma Muhameds el Idrīsī izveidoja Tabula Rogeriana pasaules karti. Pēc Rožēra II tika uzcelta Palermo "Pils kapella" (Cappella Palatina), kā arī Martorana baznīca.


Rojas novada pašvaldības vadītāju uzskaitījums

Šajā uzskaitījumā apkopoti Rojas novada pašvaldības vadītāji. Rojas novads tika izveidots 2008. gada 30. jūnijā, pārveidojot Rojas pagastu par novadu.


Baldones pilsētas priekšsēdētāju uzskaitījums

Šajā uzskaitījumā apkopoti Baldones pilsētas priekšsēdētāji jeb Baldones mēri kopš 1994. gada, kad notika pirmās pašvaldības vēlēšanas. Baldone pilsētas tiesības ieguva 1991. gada 12. jūnijā. Līdz 2009. gadam Baldones pilsētai bija atsevišķs pilsētas priekšsēdētājs, taču pēc 2009. gada pašvaldību reformas Baldones pilsētas priekšsēdētāja amatu pildija Baldones novada priekšsēdētājs.


Saldus vēsture

Saldus vēsture aptver laika periodu kopš Saldus pils uzcelšanas senajā "Zemē starp Skrundu un Zemgali" līdz mūsdienām.


Salacgrīvas novada pašvaldības vadītāju uzskaitījums

Šajā uzskaitījumā apkopoti Salacgrīvas novada pašvaldības vadītāji. Salacgrīvas novads tika izveidots 2009. gada 1. jūlijā, apvienojot Ainažu, Liepupes, Salacgrīvas pagastus un Ainažu un Salacgrīvas pilsētas.


Sigetvāras apriņķis

Sigetvāras apriņķis () ir Ungārijas Baraņas meģes administratīvā iedalījuma vienība valsts dienvidos. Robežojas ar Baraņas meģes Heģhātas apriņķi ziemeļaustrumos, Sentlērincas apriņķi austrumos un Šeljes apriņķi dienvidos, kā arī Šomoģas meģes Barčas apriņķi rietumos un Kapošvāras apriņķi ziemeļos.


Sigetvāra

Sigetvāra () ir pilsēta Ungārijas dienvidos, Baraņas meģes Sigetvāras apriņķa centrs.

Apdzīvotā vieta pirmoreiz rakstos minēta 1391. gadā. Vēsturē iegājusi ar 1566. gada Sigetvāras aplenkumu, kurā apmēram 3000 cietokšņa aizstāvji imperatora Ferdinanda I komandiera Mikloša Zrīņi vadībā aizstāvējās pret vairāk nekā 100 000 osmaņu karavīriem. Lai arī pils tika ieņemta, aplenkuma laikā mira osmaņu sultāns Suleimans Lieliskais. 1994. gadā pilsētā tika izveidots Ungāru un turku draudzības parks (Magyar-Török Barátság Park), kas veltīs šim notikumam. Pilsētas tiesības no 1966. gada. Pilsētā saglabājušās turku laika celtnes.


Straupes draudzes novads

Straupes draudzes novads () bija viens no 16 Vidzemes guberņas Valmieras apriņķa (līdz 1783. gadam — Rīgas apriņķa) draudzes novadiem.


Rubenes draudzes novads

Rubenes draudzes novads () bija viens no 16 Vidzemes guberņas Valmieras apriņķa (līdz 1783. gadam — Rīgas apriņķa) draudzes novadiem.


Sieksāte

Sieksāte (arī Kalnmuiža) ir ciems Kuldīgas novada Rudbāržu pagastā. Atrodas pagasta ziemeļu daļā 7,8 km no pagasta centra Rudbāržiem (caur Kandeļiem), 9,4 km no Skrundas un 159,4 km no Rīgas.

Apdzīvotā vieta atrodas netālu no autoceļu P117 (Skrunda — Aizpute) un V1273 (Sieksāte–Laidi) krustojuma. Veidojusies ap vēsturisko Kalnamuižu (Gut Berghof).


Rožērs I

Rožērs I (, ), saukts arī Boso (Bosso), Lielais Grāfs (Grand Comte), jarls Rogeirs (Jarl Rogeirr); dzimis ap 1031. gadu, miris ) bija jaunākais no Otvilu brāļiem no Normandijas, kurš no 1061. līdz 1091. gadam atkaroja Sicīliju no arābiem un lika pamatus Sicīlijas karalistei. 1057. gadā no Normandijas ieradās Dienviditālijā un palīdzēja brālim Robertam Guiskāram no Bizantijas atkarot Kalabriju.


Šeljes apriņķis

Šeljes apriņķis () ir Ungārijas Baraņas meģes administratīvā iedalījuma vienība valsts dienvidos. Robežojas ar Baraņas meģes Sigetvāras apriņķi un Sentlērincas apriņķi ziemeļos, Pēčas apriņķi ziemeļaustrumos un Šiklošas apriņķi austrumos, Šomoģas meģes Barčas apriņķi rietumos, kā arī Horvātiju dienvidos.


Šelje

Šelje () ir pilsēta Ungārijas dienvidos, Baraņas meģes Šeljes apriņķa centrs.

Apdzīvotā vieta pirmoreiz rakstos minēta 1292. gadā. No 19. gadsimta beigām - dzelzceļa mezgls. Pilsētas tiesības no 1997. gada. 2001. gadā 6,1% no pilsētas iedzīvotājiem bija horvāti.


Zilākalna Marta

Zilākalna Marta, īstajā vārdā Marta Rācene (1908—1992), bija latviešu tautas dziedniece, kas lielāko mūža daļu pavadīja savā zemnieku saimniecībā Zilākalna pagasta "Žāzēnu" mājās.


Dikļu draudzes novads

Dikļu draudzes novads () bija viens no 16 Vidzemes guberņas Valmieras apriņķa draudzes novadiem.


Burtnieku draudzes novads

Burtnieku draudzes novads () bija viens no 16 Vidzemes guberņas Valmieras apriņķa draudzes novadiem.


Tomass Sullings

Tomass Andress Sullings (, 1940) ir igauņu sirds ķirurgs. Medicīnas zinātņu doktors (1974), profesors. Igaunijas Torakālās un Sirds ķirurģijas biedrības prezidents.


Saulkrastu ģerbonis

Saulkrastu pilsētas ģerbonis ir viens no Saulkrastu pilsētas oficiālajiem simboliem. Apstiprināts 1998. gadā, tā autore – Gundega Ruņģe.


Mazsalacas draudzes novads

Mazsalacas draudzes novads () bija viens no 16 Vidzemes guberņas Valmieras apriņķa (līdz 1783. gadam — Rīgas apriņķa) draudzes novadiem.


Kečkemēta

Kečkemēta (, ) ir pilsēta Ungārijas centrālajā daļā, Bāčas-Kiškunas meģes administratīvais centrs. 2016. gadā pilsētā dzīvoja 112 tūkstoši iedzīvotāju. Tā ir Ungārijas astotā lielākā pilsēta. Izslavēts ir Kečkemētas aprikožu brendijs barackpálinka.

Pilsētu dibināja Ārpādu dinstijas valdīšanas laikā. 14. gadsimtā tā bija viena no privileģētajām lauku pilsētām (oppida).

Kečkemētā ir dzimis ungāru dramaturgs Jozefs Katona (József Katona) un komponists Zoltāns Kodalī (Zoltán Kodály).


Matīšu draudzes novads

Matīšu draudzes novads () bija viens no 16 Vidzemes guberņas Valmieras apriņķa (līdz 1783. gadam — Rīgas apriņķa) draudzes novadiem.


Sedas ģerbonis

Sedas pilsētas ģerbonis ir viens no Sedas pilsētas oficiālajiem simboliem. Apstiprināts 2002. gadā.


Siguldas ģerbonis

Siguldas pilsētas ģerbonis ir viens no Siguldas pilsētas oficiālajiem simboliem. Apstiprināts . Ģerboņa autors nav zināms, bet pastāv uzskats, ka tas ir Riharda Zariņa audzēknis, talantīgais grafiķis Kārlis Krauze.


Valmieras draudzes novads

Valmieras draudzes novads () bija viens no 16 Vidzemes guberņas Valmieras apriņķa draudzes novadiem.


Magdalēna Elizabete fon Hallarte

Magdalēna Elizabete fon Hallarte (Magdalene Elisabeth von Hallart) (1683–1750) bija vācbaltiešu muižniece, Valmiermuižas nomniece, hernhūtiešu kustības atbalstītāja. Uzturējusi kontaktus ar vācu vadošajiem piētisma un hernhūtisma darbiniekiem. Valmiermuižā nodibinājusi hernhūtiešu skolotāju semināru latviešiem (1738-1743). Finansējusi un organizējusi pirmo nozīmīgāko hernhūtiešu izdevumu latviešu valodā "Kādas izlasītas garīgas jaukas dziesmas" (1742), tā izplatīšanai iekārtojusi noliktavu Valmiermuižā.


Karbonilgrupa

Karbonilgrupa (>C=O) ir divvērtīga organisko savienojumu funkcionālā grupa, kas sastāv no viena oglekļa un viena skābekļa atoma. Karbonilgrupu saturošas vielas organiskajā ķīmijā sauc par karbonilsavienojumiem (neorganiskie metālu karbonili ir pavisam cita rakstura vielas, kas pieder pie kompleksajiem savienojumiem). Karbonilgrupu, kas saistīta ar diviem oglekļa atomiem, sauc arī par ketogrupu, jo tā ir ketonu pamatā. Ja karbonilgrupai pievienots viens ūdeņraža atoms, veidojas aldehīdgrupa −CHO. To saturošos karbonilsavienojumus sauc par aldehīdiem. Savukārt karbonilgrupu ar pievienotu hidroksilgrupu sauc par karboksilgrupu −COOH. Karboksilgrupa ir karbonskābju funkcionālā grupa. Atsevišķi tiek izdalīti hinoni — vielas, kuru molekulās ir sešlocekļu cikls ar divām dubultsaitēm un divām karbonilgrupām, kā arī ketēni — vielas, kuru molekulās karbonilgrupa ar dubultsaites palīdzību saistīta ar vienu oglekļa atomu.

Pats vienkāršākais karbonilsavienojums ir formaldehīds, kura molekula sastāv no karbonilgrupas, kam pievienoti divi ūdeņraža atomi. Pie karbonilsavienojumiem nosacīti var pieskaitīt arī tādas neorganiskas vielas kā fosgēns.


Berlīnes Tēgeles lidosta

Berlīnes Tēgeles Oto Lilientāla lidosta () bija lidosta Vācijā, tās galvaspilsētas Berlīnes galvenā starptautiskā lidosta. Tā bija izvietota pilsētas ziemeļrietumu daļā Reinikendorfas apriņķī, 11 km no pilsētas centra. Tā bija viena no retajām mūsdienu lidostām, kas izvietota pašā pilsētā. Līdz slēgšanai 2020. gadā tā pēc pasažieru plūsmas bija 4. noslogotākā lidosta Vācijā un 23. Eiropā.


Dubultuzbrukums

Dubultuzbrukums ir vienas figūras vai bandinieka vienlaicīgs uzbrukums diviem vai vairākiem pretinieka objektiem. Uzbrukuma objekti parasti ir neaizsargātas figūras, bandinieki un vāji punkti pretinieka nometnē. Sevišķi efektīvs dubultuzbrukums ir tad, kad viens no uzbrukuma objektiem ir pretinieka karalis. Dubultuzbrukumu var veikt visas figūras, tai skaitā karalis un tas sastopams visās partijas stadijās — atklātnē, vidusspēlē, galotnē. Zirdziņa un bandinieka dubultuzbrukumu šaha literatūrā sauc par dakšiņu.


Bauskas novada pašvaldības vadītāju uzskaitījums

Šajā uzskaitījumā apkopoti Bauskas novada pašvaldības vadītāji. Bauskas novads tika izveidots 2009. gada 1. jūlijā, apvienojot Brunavas, Ceraukstes, Codes, Dāviņu, Gailīšu, Īslīces, Mežotnes, Vecsaules pagasti un Bauskas pilsēta. 2021. gada 1. jūlijā Bauskas novadu apvienoja ar Iecavas, Rundāles un Vecumnieku novadiem.


Kokneses novada pašvaldības vadītāju uzskaitījums

Šajā uzskaitījumā apkopoti Kokneses novada pašvaldības vadītāji. Kokneses novads tika izveidots 2009. gada 1. jūlijā, apvienojot Bebru, Iršu un Kokneses pagastiem.


Beļavas muiža

Beļavas muižas kungu māja () ir 1750. gadā baroka stilā celta muižas pils Gulbenes novada Beļavas pagasta Pilskalnā. Mūsdienās Krišjāņa Valdemāra pamatskola.


Gulbenes novada pašvaldības vadītāju uzskaitījums

Šajā uzskaitījumā apkopoti Gulbenes novada pašvaldības vadītāji. Gulbenes novads tika izveidots 2009. gada 1. jūlijā, apvienojot Beļavas, Daukstu, Druvienas, Galgauskas, Jaungulbenes, Lejasciema, Litenes, Lizuma, Līgo, Rankas, Stāmerienas, Stradu, Tirzas pagastus un Gulbenes pilsētu.


Masa (nozīmju atdalīšana)

masa — fizikāls lielums, kas raksturo matērijas daudzumu; Masa (pilsēta) — pilsēta Itālijā, Toskānas reģionā; Felipe Masa — brazīliešu autosportists, pazīstams pateicoties savai Formula 1 karjerai.


Ludvigs Nikolajs fon Hallarts

Ludvigs Nikolajs fon Hallarts (Ludwig Nikolaus von Hallart) (1659–1727) bija Pētera I armijas ģenerālis, muižnieks, Valmiermuižas nomnieks, hernhūtiešu kustības atbalstītājs.


Mangostāns

Mangostāns jeb mangustīns (Garcinia mangostana) ir mūžzaļš tropu asinszāļu dzimtas koks, kura dabiskais izplatības areāls ir Zunda salas un Moluku salas, kuras atrodas Indonēzijā. Mūsdienās to audzē visā Dienvidaustrumāzijā, Indijā, kā arī tādos tropiskos reģionos kā Puertoriko vai Floridā. Mangostāni izaug no 6 līdz 25 metriem augsti. Tā augļus cilvēki izmanto uzturā.


Viktors Kuzkins

Viktors Kuzkins (; dzimis , miris ) bija krievu hokejists, aizsargs. Karjeras laikā kļuvis par trīskārtēju olimpisko čempionu, kā arī astoņkārtēju Pasaules čempionu. Karjeras laikā aizvadījis 18 sezonas PSRS čempionāta komandā Maskavas CSKA, 13 reizes kļūstot par PSRS čempionu. Vēlāk strādājis kā treneris.


Sombatheja

Sombatheja (, ) ir pilsēta Ungārijas rietumos, netālu no robežas ar Austriju. Sombatheja ir Vašas meģes administratīvais centrs. 2015. gadā Sombathejā dzīvoja 77,9 tūkstoši iedzīvotāju. Pēc šī rādītāja tā ir desmitā lielākā Ungārijas pilsēta.


2017. gada Olaines novada domes vēlēšanas

2017. gada Olaines novada domes vēlēšanas bija Olaines novada domes vēlēšanas, kas notika , 2017. gada Latvijas pašvaldību vēlēšanās. Vēlēšanās uz 17 domes deputātu vietām kandidēja 100 kandidāti no 6 sarakstiem. Balsošana notika divos vēlēšanu iecirkņos Olainē un pa vienam iecirknī Jaunolainē un Stūnīšos (Gaismās), tajā piedalījās 45,97%, jeb 5287 vēlētāji.


Ventspils pašvaldības vadītāju uzskaitījums

Šajā uzskaitījumā apkopoti Ventspils pašvaldības vadītāji jeb Ventspils domes vadītāji vai Ventspils mēri no 1882. gada. Atsevišķos periodos amata nosaukumam ir bijušas dažādas variācijas.


Gulbenes pilsētas priekšsēdētāju uzskaitījums

Šajā uzskaitījumā apkopoti Gulbenes pilsētas priekšsēdētāji jeb Gulbenes mēri kopš 1928. gada, kad Gulbenei tika piešķirtas pilsētas tiesības.


Krustpils novada pašvaldības vadītāju uzskaitījums

Šajā uzskaitījumā apkopoti Krustpils novada pašvaldības vadītāji. Krustpils novads tika izveidots 2009. gada 1. jūlijā, apvienojot Atašienes, Krustpils, Kūku, Mežāres, Variešu un Vīpes pagastus.


Lielvārdes novada pašvaldības vadītāju uzskaitījums

Šajā uzskaitījumā apkopoti Lielvārdes novada pašvaldības vadītāji. Lielvārdes novads tika izveidots 2004. gada 16. novembrī reorganizējot Lielvārdes pilsētu ar lauku teritoriju. 2009. gada 1. jūlijā novadam pievienoja Jumpravas un Lēdmanes pagastus.


Berlīnes Šēnefeldes lidosta

Berlīnes Šēnefeldes lidosta () bija lidosta Vācijā, tās galvaspilsētas Berlīnes otra lielākā starptautiskā lidosta. Tā bija izvietota pilsētas dienvidaustrumu pierobežā Brandenburgas federālajā zemē, 20 km no pilsētas centra. Lidostas nosaukums bija veidots no netālās Šēnefeldes pilsētiņas. Ilgus gadus Šēnefeldes lidlauks bija lielākais un galvenais Austrumvācijas aviotransporta mezgls. Līdz slēgšanai 2020. gadā tā bija lidsabiedrību Condor, easyJet un Ryanair bāzes lidosta.


Āmirs Hāns

Āmirs Hāns (, , , dzimis ) ir Indijas aktieris, režisors un producents. Visu karjeru pavadījis Bolivudā, kļūstot par vienu no populārākajiem un ietekmīgākajiem indiešu aktieriem. Viņš ir ieguvis daudzus dažādus apbalvojumus. Piedalījies arī filmā, kas bijusi nominēta Amerikas Kinoakadēmijas balvai ("Oskaram") kategorijā labākā filma svešvalodā (filma "Lagāna: Reiz Indijā", kurā viņš spēlēja galveno lomu).


Jiri Jervets

Jiri Jervets (līdz 1936. gadam Georgijs Kuzņecovs; dzimis , miris ) bija igauņu teātra un kino aktieris, PSRS Tautas skatuves mākslinieks (1975).


SpaceX CRS-12

SpaceX CRS-12 bija ASV uzņēmuma SpaceX bezpilota kravas kosmosa kuģa Dragon lidojums uz Starptautisko kosmosa staciju NASA Commercial Resupply Services (CRS) programmā. CRS-12 orbītā palaists 2017. gada augustā; nolaižamais aparāts uz Zemes atgriezās septembrī.

Šī bija pēdējā reize, kad izmantots jaunbūvēts Dragon pirmās versijas kravas kuģa nolaižamais aparāts, un pēdējā misija no NASA CRS programmas sākotnējā 12 misiju līguma. Nākamajās CRS misijās dosies tikai agrāk kosmosā lidojuši Dragon nolaižamie aparāti.


Aleksandrs Raguļins

Aleksandrs Raguļins (; dzimis , miris ) bija krievu hokejists, aizsargs. Karjeras laikā kļuvis par trīskārtēju Olimpisko čempionu, kā arī desmitkārtēju Pasaules čempionu. Karjeras laikā aizvadījis 16 sezonas PSRS čempionāta komandās Voskresenskas "Khimik" un Maskavas CSKA, deviņas reizes izcīnot līgas čempiona titulu.


Vecsieksāte

Vecsieksāte ir ciems Kuldīgas novada Rudbāržu pagastā. Atrodas pagasta ziemeļos 11,3 km no pagasta centra Rudbāržiem (caur Kandeļiem), 13,0 km no Skrundas un 162,9 km no Rīgas.

Apdzīvotā vieta atrodas pie autoceļa V1273 (Sieksāte–Laidi). Veidojusies ap Vecsieksātes (Alt-Sexaten) pusmuižu.


Frankfurtes Hānas lidosta

Frankfurtes Hānas lidosta () ir zemo cenu aviokompāniju un kravas pārvadājumu lidosta Vācijā, Reinzemes-Pfalcas federālajā zemē. Izvietojusies Vācijas rietumu daļā, ierīkota bijušās ASV karabāzes vietā. Lidosta nosaukta pēc Frankfurtes pie Mainas pilsētas, lai arī atrodas 120 km no tās. Viena no Ryanair bāzes lidostām. Lidostai ir viens skrejceļš un divi pasažieru un viens kravas terminālis.


Roberts Guiskārs

Roberts Guiskārs (, ); dzimis ap 1015. gadu, miris ) bija viens no normāņu Otvilu brāļiem no Normandijas, kurš vadīja Dienviditālijas iekarošanu un kļuva par Apūlijas un Kalabrijas grāfu.

No Normandijas ieradās Dienviditālijā ap 1047. gadu. Izmantojot Bizantijas, pāvesta un lombardiešu savstarpējās cīņas, kopā ar brāļiem un pusbrāļiem paplašināja normāņu varu, iegūstot Neapoli, Kalabriju un Sicīliju un liekot pamatus Sicīlijas karalistei. 1071. gadā ieņemot Bari, Guiskārs pārtrauca Bizantijas valdīšanu Itālijā. Miris kampaņas pret Bizantiju laikā.


Pieškalni

Pieškalni (arī Pieškaļi) ir ciems Cēsu novada Priekuļu pagastā, kas novietojies nelielā Pieškaļu jeb Pieškalnu ezera ziemeļu krastā. Apdzīvotā vieta atrodas 5,5 kilometrus uz ziemeļiem no novada centra Cēsīm, ar kurām ciemu savieno valsts vietējās nozīmes autoceļš V292. Pieškalni ar pagasta centru Priekuļiem ir savienoti tikai caur Cēsīm.

Ciems nav iekļauts valsts adrešu reģistrā.


Ķelnes/Bonnas lidosta

Ķelnes/Bonnas Konrāda Adenauera lidosta () ir starptautiska lidosta Vācijā, Ķelnē. Izvietojusies pilsētas dienvidaustrumos Porcas piepilsētā, 15 km no pilsētas centra. Lidosta apkalpo arī 16 km attālo bijušo Rietumvācijas galvaspilsētu Bonnu. Nosaukta pirmā pēckara Vācijas federālā kaclera Konrāda Adenauera vārdā. Lidostai ir trīs skrejceļi, divi pasažieru un viens kravas terminālis. Pēc summārā pasažieru un kravas apgrozījuma piektā noslogotākā lidosta valstī. Ķelnes/Bonnas lidosta ir mezgla lidosta kompānijām Eurowings un Germanwings, kā arī FedEx un UPS Airlines reģionālā bāze.


Šiklošas apriņķis

Šiklošas apriņķis () ir Ungārijas Baraņas meģes administratīvā iedalījuma vienība valsts dienvidos. Robežojas ar Baraņas meģes Šeljes apriņķi rietumod, Pēčas apriņķi ziemeļos, Bojas apriņķi ziemeļaustrumos un Mohāčas apriņķi austrumos, kā arī Horvātiju dienvidos.


Harkāņa

Harkāņa () ir kūrortpilsēta Ungārijas dienvidos, Baraņas meģes Šiklošas apriņķī. Katru gadu pilsētu apmeklē apmēram miljons apmeklētāju.

Apdzīvotā vieta pirmoreiz rakstos minēta 1323. gadā. 1823. gadā pie pilsētas tika pamanītas karsto avotu atradnes. Pilsētas tiesības no 1999. gada.


Pjērs Trido

Žozefs Filips Pjērs Īvs Eliots Trido (; —), bieži saukts arī tikai iniciāļos PET, bija Kanādas politiķis, 15. Kanādas premjerministrs (1968—1979 un 1980—1984). Ar amatā pavadītiem 15 gadiem un 164 dienām viņš ir trešais amatā ilgāko laiku pavadījušais Kanādas premjerministrs.

Trido atpazīstamību ieguva kā jurists, intelektuālis un Kvebekas politikas aktīvists. 1960. gados viņš uzsāka darbību federālajā politikā, pievienojoties Kanādas liberālajai partijai. Viņš kļuva par Lestera Pīrsona parlamentāro sekretāru un vēlāk kļuva par tieslietu ministru viņa valdībā. Trido kļuva par plašsaziņas līdzekļu sensāciju un 1968. gadā pārņēma liberāļu vadību. No 1960. gadu beigām līdz 1980. gadu vidum viņa personība nepieredzētā mērogā dominēja Kanādas politikā. Lai arī viņa moto bija "Saprāts pirms kaisles ()", viņa personība un politiskā karjera Kanādā izraisīja polarizējošu reakciju.

Trido atbalstītāji uzsver viņa intelektuālo spēku un viņa politisko izmanību, saglabājot tautas vienotību pret Kvebekas neatkarības kustību, tiekot galā ar terorisma krīzi, veicinot vienotas Kanādas identitāti un panākot visaptverošu institucionālo reformu, tostarp oficiālās divvalodības īstenošanu, konstitūcijas izmaiņu īstenošanu, kas panāca pilnīgu neatkarību no Lielbritānijas un Tiesību un brīvību hartas izveidi. Kritiķi uzsver viņa augstprātību, nepareizu ekonomikas virzību un pārmērīgu lēmumu pieņemšanas centralizāciju, kaitējot Kvebekas kultūrai un prēriju ekonomikai. No politikas viņš aizgāja 1984. gadā, kad viņu nomainīja Džons Tērners.

Viņa vecākais dēls Žistēns Trido 2015. gada federālajās vēlēšanās kļuva par 23. un pašreizējo premjerministru. Viņš ir pirmais Kanādas premjerministrs, kurš saistīts ar kādu no iepriekšējajiem premjerministriem.


Upsālas arhibīskapija

Upsālas arhibīskapija () bija Romas Katoļu baznīcas province (1164—1531), vēlāk evaņģēliski luteriskās Zviedrijas baznīcas sastāvdaļa. Dibināta Vecajā Upsālā, netālu no 1087. gadā sagrautā Upsālas tempļa, izveidojās par Zviedrijas baznīcas galveno centru.


Sergejs Pavlovs

Sergejs Pavlovs (; dzimis ) ir Ukrainas starptautiskais meistars šahā (2008). Ukrainas šaha čempionāta uzvarētājs (2010).


Nerijus Ališausks

Nerijus Ališausks (, dzimis ) ir lietuviešu hokejists, aizsargs, Lietuvas hokeja izlases dalībnieks. Pašlaik (2024) Ališausks spēlē Slovākijas Ekstralīgas vienībā HK Spisska Nova Ves.


Holšteina

Holšteina ir vēsturiska zeme mūsdienu Vācijas ziemeļdaļā, daļa no Šlēsvigas-Holšteinas federālās zemes uz dienvidiem no Eideres upes. 1460.–1864. gadā bija personālūnijā ar Dānijas karaļvalsti, nomināli palikdama Svētās Romas impērijas sastāvā.


Vidsmuiža

Vidsmuiža ir ciems Kuldīgas novada Rudbāržu pagastā. Atrodas pagasta austrumu daļā 6,7 km no pagasta centra Rudbāržiem, 15,7 km no Skrundas un 165,7 km no Rīgas.

Apdzīvotā vieta atrodas nomaļus no valsts autoceļiem, uz austrumiem no ciema atrodas Kojas upe.


Šlēsviga (zeme)

Šlēsviga (, ) ir vēsturiska zeme, kas mūsdienās atrodas Dānijas (ziemeļdaļa, saukta Dienvidjitlande) un Vācijas (dienviddaļa) teritorijā, veidojot daļu no Šlēsvigas-Holšteinas federālās zemes. 1460.–1864. gadā bija personālūnijā ar Dānijas karaļvalsti. Tās vēsturiskā galvaspilsēta ir Šlēsviga.


Briseles lidosta

Briseles lidosta (Brussels Airport), saukta arī Briseles Nacionālā lidosta (, vai Zaventemas lidosta (, ), ir starptautiska lidosta Beļģijā. Izvietojusies 12 km uz ziemeļaustrumiem no valsts galvaspilsētas Briseles pie Zaventemas pilsētas. Lidostai ir viens terminālis un 3 skrejceļi.


Šlēsviga (pilsēta)

Šlēsviga jeb Šlēzviga () ir sena pilsēta Vācijas federālās zemes Šlēsvigas-Holšteinas ziemeļdaļā pie Baltijas jūras Šlejas līča ieloka, izveidojusies netālu no vikingu Hedebijas pilsētas. Bijusī Šlēsvigas hercogistes galvaspilsēta. Atrodas 50 km uz ziemeļiem no Ķīles.


GX3

GX3 (sākotnēji Inmarsat-5 F3) ir Apvienotajā Karalistē reģistrēta uzņēmuma Inmarsat piektās paaudzes Global Xpress sakaru pavadonis. Tas paredzēts sakaru nodrošināšanai klientiem Klusā okeāna reģionā. Pavadonis tika palaists 2015. gada augustā un ievadīts ģeostacionārajā orbītā.

Inmarsat-5 F3 izgatavoja ASV uzņēmums Boeing Satellite Systems uz platformas BSS-702HP bāzes. Tā izmēri ir 6,98 х 3,59 × 3,27 m. Pavadonis apgādāts ar ksenona jonu dzinējsistēmu orbitālā stāvokļa uzturēšanai. Tam ir 89 Ka joslas raidītāji.

Inmarsat-5 F3 tika palaists 11:44 UTC ar nesējraķeti Proton-M/Briz-M no Baikonuras kosmodroma 200. laukuma 39. palaišanas iekārtas. Dzinējbloks Briz-M veica 5 manevrus. 15 stundas 31 minūti pēc starta pavadonis atdalījās no Briz-M un ievadīts ģeostacionārajā pārejas orbītā.

Ģeostacionārajā orbītā Inmarsat-5 F3 tika izvietots punktā 179,7° rietumu garuma.


GX4

GX4 (sākotnēji Inmarsat-5 F4 jeb I-5 F4) ir Apvienotajā Karalistē reģistrēta uzņēmuma Inmarsat piektās paaudzes Global Xpress sakaru pavadonis. Tas paredzēts kā Inmarsat rezerves pavadonis, un sākotnēji nodrošināja sakarus klientiem Eiropā, Āzijā un Ziemeļāfrikā. Pavadonis palaists 2017. gada maijā un ievadīts ģeostacionārajā orbītā.

Inmarsat-5 F4 izgatavoja ASV uzņēmums Boeing Satellite Systems uz platformas BSS-702HP bāzes. Tā izmēri ir 6,98 х 3,59 × 3,27 m. Pavadonis apgādāts ar ksenona jonu dzinējsistēmu orbitālā stāvokļa uzturēšanai. Tam ir 89 Ka joslas raidītāji.

Līgums ar Boeing par Inmarsat-5 F4 izgatavošanu noslēgts 2013. gadā. 2014. gadā ar SpaceX noslēgts līgums par pavadoņa nogādāšanu orbītā ar nesējraķeti Falcon Heavy, izmantojot uz zemi atgriežamu pirmo raķešpakāpi. Tā kā Falcon Heavy izstrāde aizkavējās, Inmarsat-5 F4 palaišanu aizstāja ar Falcon 9, kas derīgās kravas lielās masas dēļ lidotu bez pirmās pakāpes atgriešanas.

Ģeostacionārajā orbītā Inmarsat-5 F4 sākotnēji tika izvietots punktā 55° rietumu garuma.


Intelsat 35e

Intelsat 35e (IS-35e) ir Luksemburgā bāzēta uzņēmuma Intelsat EpicNG sērijas sakaru pavadonis. Tas paredzēts sakaru nodrošināšanai Amerikai, Eiropai un Āfrikai. Orbītā palaists 2017. gada jūlijā.

Pavadoni izgatavojis ASV uzņēmums Boeing uz platformas Boeing 702MP bāzes. Tam uzstādīti C un Ku joslas raidītāji.

Līgums ar Boeing par Intelsat 35e izgatavošanu noslēgts 2014. gada jūlijā. 2012. gada maijā ar SpaceX noslēgts līgums par pavadoņa nogādāšanu orbītā ar nesējraķeti Falcon Heavy. Tas bija SpaceX pirmais Falcon Heavy līgums. Tā kā Falcon Heavy izstrāde aizkavējās, Intelsat 35e palaišanu aizstāja ar Falcon 9, kas derīgās kravas lielās masas dēļ lidotu bez pirmās pakāpes atgriešanas.

Intelsat 35e izvietots ģeostacionārajā orbītā punktā 34,5° rietumu garuma, nomainot Intelsat 903, kas orbītā palaists 2002. gadā.


Hedebija

Hedebija (, , ) ir agrākā vikingu pilsēta tagadējās Vācijas ziemeļos pie Busdorfas, netālu no Šlēsvigas. Mūsdienās pie tās ir iekārtots brīvdabas Vikingu muzejs (Wikinger-Museum Haithabu).

Pēc platības Hedebija (24 ha) bija lielākā zināmā vikingu pilsēta, salīdzinot ar Gņezdovu (17,5 ha), Birku (13 ha), Dublinu (12 ha) vai Ribi (10 ha).


Boemunds I

Boemunds I (, ); dzimis ap 1054. gadu, miris ) bija Dienviditālijas iekarotāja, normandieša Roberta Guiskāra dēls. No 1088. gada - Taranto firsts. Kļuvis par vienu no Pirmā krusta kara līderiem, 1098. gadā iekaroja Antiohiju un nodibināja Antiohijas firstisti.

Pirms Krusta kara kopā ar tēvu karoja pret Bizantiju. Būdams Antiohijas firsts, 1100. gadā pie Malatjas krita musulmaņu gūstā un līdz 1103. gadam pavadīja ieslodzījumā. Karoja arī pret Bizantiju, jo neatzina sevi par tās vasali. 1104. gadā pie Rakas piedzīvoja sakāvi pret seldžukiem un devās atbalsta meklējumos uz Eiropu. Iesācis kampaņu pret Bizantiju, bija spiests samierināties ar Bizantijas vasaļa lomu, 1108. gadā noslēdzot Devolas līgumu.


Vladimirs Oņiščuks

Vladimirs Oņiščuks (; dzimis Ivanofrankivskā) ir Ukrainas starptautiskais lielmeistars šahā (2012).


Skrundas ģerbonis

Skrundas pilsētas ģerbonis ir viens no Skrundas pilsētas oficiālajiem simboliem. Apstiprināts 1998. gadā.


Birka (nozīmju atdalīšana)

Birka (pilsēta), vikingu pilsēta Zviedrijā; Birka (informātikā), rakstzīmes datu kopas identifikācijai; Emīls Birka.


Smiltenes ģerbonis

Smiltenes pilsētas ģerbonis ir viens no Smiltenes pilsētas oficiālajiem simboliem. Apstiprināts .


Staiceles ģerbonis

Staiceles pilsētas ģerbonis ir viens no Staiceles pilsētas oficiālajiem simboliem. Apstiprināts 1998. gadā.


Voljers

Voljers (no — 'putnu būris') ir iežogots laukums (ar nojumi vai atklāts), kurā var atrasties būri vai namiņi sīku dzīvnieku (trušu, suņu, putnu u.c.) uzturēšanai zvērkopības saimniecībās, zooloģiskajos dārzos, izstādēs un citur. Voljerus lieto arī savvaļas dzīvnieku uzturēšanai maksimāli dabiskā vidē, kas dod iespēju tos aplūkot tūrisma objektu apmeklētājiem.


1967. gada Eirovīzijas dziesmu konkurss

1967. gada Eirovīzijas Dziesmu konkurss bija divpadsmitais Eirovīzijas dziesmu konkurss, kas notika 1967. gada 8. aprīlī. Pirmo reizi Eirovīzijas vēsturē konkurss notika Austrijā (otro reizi šeit rīkoja 2015. gada konkursu). Konkursā pirmo reizi laurus plūca Lielbritānija ar dziedātāju Sendiju Šovu, kura izpildīja dziesmu "Puppet on a String" angļu valodā. Dānija nepiedalījās konkursā, Šveice neieguva nevienu punktu.


Roberta Vinči

Roberta Vinči (; dzimusi Taranto, Itālijā) ir profesionāla itāļu tenisiste. Profesionāles karjeru uzsāka 1999. gadā.

Bijusi WTA ranga līdere dubultspēlēs. Vienspēlēs augstāko 7. pozīciju sasniegusi 2016. gada 9. maijā.


Kiligunda

Kiligunda (, ) bija draudzes novada vai pilsnovada nosaukums viduslaiku Kursā, Sāmsalā un Vīkā. Kiligunda nodokļu un tiesas ziņā sastāvēja no mazākām vienībām — vakām. Arī pēc Livonijas iedzīvotāju kristīšanas tika saglabāts senais zemes iedalījums draudzēs (kiligundās), kurās iecēla savus katoļu priesterus un cēla savas baznīcas.


Kārlis II Hābsburgs

Austrijas Kārlis II Francis (, dzimis , miris ) bija Hābsburgu dinastijas Austrijas erchercogs un Iekšējās Austrijas valdnieks (Štīrija, Karniola un Karintija) no 1564. gada.


Stendes ģerbonis

Stendes pilsētas ģerbonis ir viens no Stendes pilsētas oficiālajiem simboliem. Apstiprināts . Ģerboņa autore ir Ilze Lībiete.


Šikloša

Šikloša () ir pilsēta Ungārijas dienvidos, Baraņas meģes Šiklošas apriņķa centrs.

Apdzīvotā vieta pirmoreiz rakstos minēta 1294. gadā un veidojās ap Šiklošas pili. Turku varas laikā 16. gadsimtā Šikloša bija sandžaka centrs. No 1918. gada novembra līdz 1921. gada augustam pilsēta atradās serbu okupācijā. Pilsētas tiesības no 1977. gada.

Pilsētas iedzīvotāji pēc nacionālā sastāva 2007. gadā bija ungāri (91,4 %), dzīvoja arī horvāti (3,0 %), bet 7,0 % nedeklarēja nacionalitāti. Pēc reliģiskās pārliecības Šiklošas iedzīvotāji ir katoļi (58,2 %), kalvinisti (17,0 %), nereliģiozi (10,3 %), bet 11,0 % nav atbildējuši. Pilsētā dzimis angļu žurnālists Džordžs Mikešs (George Mikes, 1912 – 1987).


Zaļumi (Rudbāržu pagasts)

Zaļumi ir ciems Kuldīgas novada Rudbāržu pagastā. Atrodas pagasta rietumos 2,9 km no pagasta centra Rudbāržiem, 11,9 km no Skrundas un 161,9 km no Rīgas.

Apdzīvotā vieta atrodas pie autoceļa V1275 (Rudbārži–Kalvene), Garūdenes upes krastā. Veidojusies ap vēsturisko Zaļās muižas (Grünhof) pusmuižu.


Galilejas Tankreds

Tankreds (; dzimis 1075. gadā, miris ) bija Dienviditālijas normāņu izcelsmes krusta karotājs. Būdams viens no Pirmā krusta kara līderiem, pēc Jeruzalemes iekarošanas 1099. gadā kļuva par Galilejas firstu. No 1101. līdz 1103. gadam bija Antiohijas reģents, kad Antiohijas firsts, mātesbrālis Boemunds I atradās turku gūstā, kā arī pēc 1104. gada, kad Boemunds devās uz Eiropu. No 1104. līdz 1108. gadam bija arī Edesas reģents. Izveidojies par vienu no Ziemeļsīrijas redzamākajiem katoļu līderiem, līdz pat nāvei karoja gan pret turkiem, gan bizantiešiem.


Villāņa

Villāņa () ir pilsēta Ungārijas dienvidos, Baraņas meģes Šiklošas apriņķī. Vīnkopības centrs (galvenās vīnogu šķirnes - Kékoportó, Cabernet Sauvignon, Cabernet Franc, Merlot).

Apdzīvotā vieta pirmoreiz rakstos minēta 1247. gadā. Pilsētas tiesības no 2000. gada.


Ābeļnieku valks

Ābeļnieku valks ir Robežgrāvja kreisā krasta pieteka Kuldīgas novadā. Tek austrumu virzienā. Augštecē Ābeļnieku valku šķērso autoceļš V1273 (Sieksāte–Laidi).


Kokneses muiža

Kokneses muiža () bija muiža ar pili, kas līdz Pirmajam pasaules karam atradās Daugavas labajā krastā Koknesē. Muižas pils sabombardēta 1915. gadā, pēc kara vairs nav atjaunota. Kokneses muižas pārvaldnieka mājā tagadējā R. Blaumaņa ielā atrodas Vidusdaugavas mežsaimniecība. Muižas parks saglabājies kā Kokneses parks.


Urbāns V

Urbāns V (, dzimis 1310. gadā, miris ), īstajā vārdā Giloms de Grenoārs (), bija Romas pāvests no līdz nāvei. Viņš tika ievēlēts par pēcteci Inocentam VI. Viņš bija sestais pāvests Aviņonas gūsta periodā, un vienīgais no tiem, kas tika kanonizēts.


Šarleruā lidosta

Šarleruā Briseles Dienvidu lidosta (Brussels South Charleroi Airport, ), saukta arī Goseljē lidosta (), ir starptautiska lidosta Beļģijā. Izvietojusies 7 km uz ziemeļiem no Šarleruā centra un 46 km uz dienvidiem no valsts galvaspilsētas Briseles. Pēc pasažieru plūsmas un apkalpoto lidojumu skaita otra lielākā valsts lidosta pēc Briseles Nacionālās lidostas. Šarleruā lidostai ir divi termināļi un 1 skrejceļš. Lidostā darbojas arī trīs lidotāju skolas.


Marks Andrē ter Štēgens

Marks Andrē ter Štēgens (; dzimis ) ir vācu futbolists, La Liga kluba FC Barcelona un Vācijas futbola izlases spēlētājs.


Gotfrīds de Bujons

Gotfrīds de Bujons (, , ); dzimis , miris ) bija Flandrijas izcelsmes krusta karotājs. Būdams viens no Pirmā krusta kara līderiem, pēc Jeruzalemes iekarošanas 1099. gadā kļuva par Jeruzalemes karali. Tā kā uzskatīja, ka patiesais Jeruzalemes karalis ir Kristus, pieņēma Svētā Kapa aizstāvja (Advocatus Sancti Sepulchri) titulu. Gotfrīda dzīvi jau viduslaikos bija idealizētu leģendu avots.


Pavels Francouzs

Pavels Francouzs (; dzimis ) ir čehu hokejists, vārtsargs, Čehijas hokeja izlases dalībnieks. Pašlaik (2024) Francouzs spēlē NHL kluba Kolorādo "Avalanche" rindās.


Jakubs Jeržābeks

Jakubs Jeržābeks (; dzimis ) ir čehu hokejists, aizsargs, Čehijas hokeja izlases dalībnieks. Pašlaik (2024) Jeržābeks spēlē Čehijas Ekstralīgas kluba Tršinecas "Oceláři" sastāvā.


Igors Šestjorkins

Igors Šestjorkins (; dzimis ) ir krievu hokejists, vārtsargs. Pašlaik (2024) Šestjorkins spēlē NHL vienībā Ņujorkas "Rangers".


Iļja Samsonovs

Iļja Samsonovs (; dzimis ) ir krievu hokejists, vārtsargs. Samsonovs spēlē NHL kluba Toronto "Maple Leafs" rindās.


1966. gada Pasaules čempionāts hokejā

1966. gada Pasaules čempionāts hokejā notika Ļubļanā, Dienvidslāvijā, no 1966. gada 3. līdz 14. martam. Tas bija 33. Pasaules čempionāts hokejā.


Gulbji atspoguļo ziloņus

Gulbji atspoguļo ziloņus ir spāņu sirreālista Salvadora Dalī 1937. gada glezna. Tā ir viena no Dalī gleznām no viņa paranoiski kritiskā perioda. Gleznota ar eļļas krāsu uz audekla, tā ir viena no Dalī populārākajām dubultajām gleznām. Dubultās gleznas bija nozīmīga daļa Dalī paranoiski kritiskajā metodē, ko viņš prezentēja savā 1935. gada esejā. Līdzīgi kā agrākajā darbā Narcisa metamorfoze, arī Gulbji atspoguļo ziloņus izmanto atspulgu ezerā, lai radītu dubulto attēlu. "Narcisa metamorfozē" atspulgs tiek izmantots, lai atspoguļotu rokas formu attēla labajā pusē. Šeit priekšplānā trīs gulbji ar kokiem bez lapām fonā atspoguļojas ezerā tā, ka gulbju kakli kļūst par ziloņu snuķiem un koki par ziloņu kājām. Gleznas fonā ir Katalonijas ainava rudens toņos, ar otas vilcieniem radīti virpuļi klintīs, kas kontrastē ar mierīgo ūdeni.

Glezna bija viens no daudzajiem mākslas darbiem, ko Francijā un Beļģijā starp 1940. un 1944. gadu nozaga nacisti.


HC Plzeň

HC Plzeň ir hokeja komanda, kas bāzēta Plzeņā, Čehijā, un spēlē Čehijas Ekstralīgā. Komanda dibināta 1929. gadā. 2013. gadā pirmo reizi komandas pastāvēšanas vēsturē tā izcīnīja Čehijas čempiones titulu.

Ilgus gadus komandas rindās aizvadījuši tādi hokejisti kā Mihals Straka, Mihals Dvoržāks, Martins Straka, Františeks Černijs.

No 2007. līdz 2009. gadam divas sezonas komandas sastāvā aizvadīja arī latviešu aizsargs Jēkabs Rēdlihs.


Benešovas apriņķis

Benešovas apriņķis () ir Čehijas Centrālčehijas apgabala administratīvā iedalījuma vienība. Robežojas ar Centrālčehijas apgabala Pršībramas apriņķi rietumos, Prāgas rietumu apriņķi ziemeļrietumos, Prāgas Austrumu apriņķi ziemeļos un Kutna Horas apriņķi ziemeļaustrumos, Visočinas apgabala Havlīčkūvbrodas apriņķi austrumos un Pelhržimovas apriņķi dienvidrietumos, kā arī Dienvidčehijas apgabala Tāboras apriņķi dienvidos.

Apriņķa Kršečovices ciemā dzimis čehu komponists Josefs Suks (Josef Suk, 1874 - 1935),


ATP Finals

ATP Finals ir otrās nozīmīgākās sacensības vīriešu tenisā uzreiz aiz četriem Grand Slam turnīriem, ko organizē Tenisa profesionāļu asociācija (ATP). Tas ir sezonas noslēdzošais turnīrs, kurā iekļūst 8 labākie ATP ranga spēlētāji vienspēlēs un 8 pāri dubultspēlēs.

Kopš 2009. gada turnīrs katru gadu norisinās O2 arēnā Londonā.

Visvairāk tituli vienspēlēs (6) pieder Rodžeram Federeram, dubultspēlēs (7) Džons Makinrojam kopā ar Pīteru Flemingu.


WTA Finals

WTA Finals (agrāk WTA Tūres čempionāts) ir otras nozīmīgākās sacensības sieviešu tenisā uzreiz aiz četriem Grand Slam turnīriem, ko organizē Sieviešu tenisa asociācija (WTA). Tas ir sezonas noslēdzošais turnīrs, kurā iekļūst 8 labākās WTA ranga spēlētājas vienspēlēs un 8 pāri dubultspēlēs.

No 2014. līdz 2018. gadam turnīrs katru gadu norisinājās Singapūrā. 2019. gadā tas notika Šeņdžeņā.


Pīters Flemings

Pīters Blērs Flemings (; dzimis Četemā, ASV) ir bijušais amerikāņu tenisists, bijušais ATP Tūres ranga līderis dubultspēlēs. Kopā ar Džonu Makinroju uzvarējis 7 Grand Slam turnīros dubultspēlēs. Augstāko 8. vietu vienspēlēs sasniedzis 1980. gada 7. jūlijā.


Benešova

Benešova () ir pilsēta Čehijā, Centrālčehijas apgabala Benešovas apriņķa centrs.

Rakstos pirmoreiz minēta 1219. gadā. Ilgu laiku apdzīvotā vieta atradās Hābsburgu impērijas sastāvā. 1420. gadā pilsētu un klosteri nopostīja husīti Jana Žižkas vadībā. 1648. gadā, Trīsdesmitgadu kara laikā zviedru karaspēks Benešovu smagi izpostīja. 1871. gadā pie pilsētas sāka darboties Prāgas — Česke Budejovices dzelzceļa līnija. No 1919. gada — Čehoslovākijā. Otrā pasaules kara laikā pilsētas iedzīvotāji tika padzīti, bet Benešova pārdēvēta par SS pilsētu Bohēmiju (SS-Stadt Böhmen). Kopš 1993. gada — Čehijā.

Benešovas rietumu pievārtē — Konopištes pils. Pilsētā atrodas ASV piena produktu kompānijas Schreiber Foods ražotne.

Benešovā dzimis futbolists Jirži Štajners (Jiří Štajner, 1976).


Talsu ģerbonis

Talsu pilsētas ģerbonis ir viens no Talsu pilsētas oficiālajiem simboliem. Apstiprināts . Ģerboņa zīmējuma autors ir Valsts vērtspapīru spiestuves darbinieks, Riharda Zariņa asistents Kārlis Krauze.


Pakri pussala

Pakri pussala () ir pussala Igaunijas ziemeļrietumos. Pussala ietilpst Harju apriņķī un atrodas starp Pakri un Laheperes līčiem.

Pakri pussalas garums ir , platums nedaudz lielāks par un kopējā platība ir aptuveni . Pussalas augstākais punkts sniedzas virs jūras līmeņa. Augstākais stāvkrasts (glints) ir augsts. Pussalā ir daudz laukakmeņu.

Uz pussalas atrodas Paldiski pilsēta, Pakri bāka, Pakri vēja parks. Daļa pussalas kopš 1998. gada ir dabas rezervāts.


Skrīveru muiža

Skrīveru muiža jeb Rēmera muiža () bija muiža ar pili, kas līdz Pirmajam pasaules karam atradās Daugavas labajā krastā lejpus Skrīveriem. Muižas pils sabombardēta 1915. gadā, pēc kara vairs nav atjaunota. Muižas parks saglabājies kā Skrīveru dendroloģiskais parks.


Maksis fon Siverss

Maksimiliāns fon Siverss jeb Maksis fon Ziverss (, 1857-1919) bija vācbaltiešu muižnieks, sabiedriskais darbinieks un mežkopis. Kopā ar Valteru fon Engelhartu - Skrīveru dendroloģiskā parka iekārtotājs. Baltijas Mežkopju biedrības prezidents, Vidzemes Ķeizariskās Vispārderīgās ekonomiskās biedrības (Kaiserlich-Livländische Gemeinnützige und Ökonomische Sozietät) prezidents (1900-1902). Vidzemes landrāts (1898-1912).


Siversi

Fon Si(ī)versi jeb fon Zi(ī)versi () ir vācbaltiešu dzimta, kas 17. gadsimtā ieceļoja zviedru Baltijas provincēs, un vēlāk kļuva par lieliem zemes īpašniekiem Krievijas impērijas Baltijas provincēs. Dzimtas atzari izplatījās arī Krievijā. Līdz 1920. gada agrārajai reformai Siversu dzimtai Latvijā piederēja Skrīveru muiža un citas muižas.


Skrīveru dendroloģiskais parks

Skrīveru dendroloģiskais parks ir parks Aizkraukles novada, Skrīveru pagastā, ko 19. gadsimta beigās iekārtoja Skrīveru muižas īpašnieks Maksis fon Siverss un Valters fon Engelharts. Skrīveru dendroloģiskais parks kopā ar svešzemju koku stādījumiem aizņem 392 ha, tajā sastopamas apmēram 300 introducētās koku un krūmu sugas, 30 no tām ir ievērojami retumi Eiropas mērogā. Kopš 1977. gada 17 ha lielais Skrīveru dendrārijs ir aizsargājams dabas objekts.


Durbes upīte

Durbes upīte ir Garūdenes kreisā krasta pieteka Kuldīgas novadā.

Izteka – uz dienvidiem no Kokapuzes. Tek austrumu virzienā. Vidustecē caurtek Apšenieku dīķi. Vidustecē upi šķērso dzelzceļa līnija Jelgava—Liepāja.


Balduīns I

Balduīns I (); dzimis 1058. gadā, miris ) bija Flandrijas izcelsmes krusta karotājs, Pirmā krusta kara līdera Gotfrīda de Bujona brālis. No 1100. līdz 1118. gadam bija Jeruzalemes karalis, valdīšanas laikā nostiprināja valsti un tās robežas, nodrošinot turpmāko 200 gadu krustnešu valdīšanu Palestīnā un Sīrijā.


Bistršice

Bistršice () ir pilsēta Čehijā, Centrālčehijas apgabala Benešovas apriņķī.

Rakstos pirmoreiz minēta 13. gadsimta otrajā pusē. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Otrā pasaules kara laikā pilsētas iedzīvotāji tika padzīti, jo apkaimē tika ierīkots militārais poligons. Kopš 1993. gada — Čehijā.


Kandeļupīte

Kandeļupīte (arī Kandeļu upe, Kandeļupe) ir Garūdenes kreisā krasta pieteka Kuldīgas novadā pie Kandeļiem. Tek austrumu virzienā.


Balduīns II

Balduīns II (); dzimis 1060. gadā, miris ) bija Francijas izcelsmes krusta karotājs un Pirmā krusta kara dalībinieks. No 1100. gada līdz 1118. gadam bija otrais Edesas firsts, bet 1118. gadā kļuva par Jeruzalemes karali un valdīja līdz nāvei 1131. gadā. Balstoties uz hospitāliešu un templiešu militārajiem ordeņiem, kas tika nodibināti viņa valdīšanas laikā, paplašināja valsti un spēja noturēties pret musulmaņu valstu uzbrukumiem.


Neveklova

Neveklova () ir pilsēta Čehijā, Centrālčehijas apgabala Benešovas apriņķī.

Rakstos pirmoreiz minēta 1285. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā. Pilsēta no 2006. gada.


Kukuļupīte

Kukuļupīte ir Kojas kreisā krasta pieteka Kuldīgas novadā.

Tek austrumu-ziemeļaustrumu virzienā. Vidustecē caurtek Dreika dīķi. Ietek Kojā augšpus Internātskolas. Kukuļupīti šķērso valsts autoceļš V1295 (Turlava–Valtaiķi–Kalvene–Embūte). Upes krastos atrodas Marijas muiža.


Hugo de Peins

Hugo de Peins (, ; dzimis ap 1070. gadu, miris ) bija Francijas izcelsmes bruņinieks. Viens no Templiešu ordeņa dibinātājiem un tā pirmais lielmestrs. Kopā ar Klervo Bernardu radīja ordeņa iekšējās kārtības noteikumus.


Lielā čakste

Lielā čakste (Lanius excubitor) ir vidēja auguma čakstu dzimtas (Laniidae) zvirbuļveidīgais putns, kas sastopams Eiropas un Āzijas rietumdaļas mērenajā joslā. Saskaņā ar jaunāko sistemātiku tai ir divas pasugas. Kādreizējās lielās čakstes pasugas, kas mājo Āzijas austrumos un Ziemeļamerikā, mūsdienās tiek sistematizētas kā atsevišķa suga — ziemeļu čakste (Lanius borealis).


Siļķveidīgās

Siļķveidīgās jeb siļķveidīgo zivju kārta (Clupeiformes) ir viena no īsto kaulzivju (Teleostei) kārtām, kas ir vienīgā kārta siļķveidīgo apakškohortā (Clupei). Tā apvieno apmēram 405 sugas, kas tiek iedalītas 7 dzimtās. Savukārt dzimtas iedalītas divās apakškārtās. Pazīstamākās no tām ir siļķu un anšovu dzimtas. Saimnieciski viena no nozīmīgākajām kaulzivju kārtām, jo šajā grupā ietilpst daudzas pārtikā lietojamās zivis. Apmēram 20 zivju sugu nozveja dod aptuveni vienu trešdaļu ikgadējās nozvejas apjoma pasaulē. Sastopamas okeānos un jūrās, starp 70° ziemeļu un 60° dienvidu paralēlēm. Dažas sugas mājo vai nārsto saldūdenī.


Siļķu dzimta

Siļķu dzimta (Clupeidae) ir viena no siļķveidīgo kārtas (Clupeiformes) dzimtām, kas apvieno apmēram 200 zivju sugas un kas tiek iedalītas 4 apakšdzimtās. Šajā grupā ietilpst daudzas pārtikā lietojamās zivis. Tā kā siļķu dzimtas zivis ir nelielas, tās uzkrāj ļoti nelielu daudzumu dzīvsudraba, kas atrodams piesārņotos ūdeņos. Tādēļ to lietošana pārtikā, salīdzinot ar citām jūras zivīm, samazina risku saindēties ar dzīvsudrabu.


1965. gada Pasaules čempionāts hokejā

1965. gada Pasaules čempionāts hokejā notika Tamperē, Somijā, no 1965. gada 3. līdz 14. martam. Tas bija 32. Pasaules čempionāts hokejā.


Siļķu apakšdzimta

Siļķu apakšdzimta (Clupeinae) ir viena no siļķu dzimtas (Clupeidae) apakšdzimtām, kas apvieno 15 zivju sugas un kas tiek iedalītas 7 ģintīs. Tās galvenokārt mājo jūrā, piekrastes zonā. Daļa ieklejo upju grīvās un piejūras ezeros. Sastopamas Atlantijas okeāna abās malās (austrumos un rietumos), Klusā okeāna austrumos un Indijas un Klusā okeāna robežzonā, teritorijā starp 70° ziemeļu un 55° dienvidu paralēlēm. Lielākā daļa sugu uzturas tropu un subtropu ūdeņos. Toties vēso ūdeņu sugas (siļķes un brētliņas) ir vienas no saimnieciski nozīmīgākajām pārtikā izmantojamajām zivīm.


Denkerka (filma)

"Denkerka" () ir 2017. gada kara filma, kuras režisors, scenārists un viens no producentiem ir Kristofers Nolans. Galvenās lomas atveido Fions Vaitheds, Toms Glinns-Kārnijs, Džeks Laudens, Toms Hārdijs, Kilians Mērfijs, Marks Railenss, Kenets Brana, Harijs Stailss. Filma ir par Denkerkas evakuāciju Otrajā pasaules karā 1940. gadā, kad no vācu aplenkuma pie Denkerkas krastiem Francijā tika glābti sabiedroto karavīri, tos evakuējot ar kuģiem uz Lielbritāniju.

Filmas pirmizrāde notika Londonā. Tā guva kritiķu atzinību, tika novērtēts Nolana darbs pie scenārija un režijas, aktieru un operatoru darbs. Daži kritiķi to uzskata par Nolana labāko darbu un vienu no visu laiku labākajām kara filmām.

Filma tika nominēta astoņām Amerikas Kinoakadēmijas balvām, no kurām ieguva trīs 90. Kinoakadēmijas balvas (par labāko montāžu, labāko skaņu celiņu un labāko skaņas montāžu).


Vjačeslavs Piļčenko

Vjačeslavs Piļčenko (; dzimis ) — krievu, agrāk padomju, šaha problēmists, lielmeistars šaha kompozīcijā.


Pišeli

Pišeli () ir pilsēta Čehijā, Vidusčehijas apgabala Benešovas apriņķī.

Rakstos pirmoreiz minēta 1295. gadā. Ilgu laiku apdzīvotā vieta atradās Hābsburgu impērijas sastāvā. 1703. gadā tai tika piešķirtas pilsētas tiesības. No 1919. gada — Čehoslovākijā. Kopš 1993. gada — Čehijā.


Maiķu valks

Maiķu valks ir Pūņu dīķī (Pūņupītē) ietekoša ūdenstece Dienvidkurzemes un Kuldīgas novados.

Tek rietumu-dienvidrietumu virzienā. Vidustecē caurtek Vēveru dīķim. Ietek Pūņu dīķa dienvidaustrumu daļā. Maiķu valku šķērso valsts autoceļš P117 (Skrunda — Aizpute).


Žaks de Molē

Žaks de Molē (; dzimis ap 1243. gadu, miris ) bija Templiešu ordeņa pēdējais, pēc skaita 23., lielmestrs.

Iestājās ordenī 1265. gadā, cīnījies Sīrijā, bet no 1291. gada uzturējās Kiprā. Ap 1298. gadu kļuva par ordeņa lielmestru. 1306. vai 1307. gadā pāvests Klements V uzaicināja Žaku de Molē uz Parīzi, itkā lai apspriestu jauna krusta kara iespējamību. Molē aicināja pāvestu veikt izmeklēšanu apsūdzībās par zaimošanu un sodomiju, kas tika izvirzīti pret ordeni. 1307. gada 13. oktobrī visi Francijas templieši, ieskaitot Molē, pēc Francijas karaļa Filipa IV pavēles (kurš bija ordenim parādā ievērojamas summas) tika ieslodzīti. 1307. gada 24. oktobrī, spīdzināšanas rezultātā, atzina savu vainu zaimošanā. Kad vēlāk Molē atzīšanos atsauca, 1314. gada 18. martā Parīzē tika sodīts ar nāvi uz sārta. Ietekmīgā un bagātā Templiešu ordeņa pēkšņā iznīcināšana padarīja Žaku de Molē par leģendāru personu un sazvērestības teoriju sastāvdaļu.


Punduri (stacija)

Punduri () ir slēgts pieturas punkts Krievijas teritorijā, tiešā Latvijas robežas tuvumā. Blakus bijušajai stacijai atrodas Latvijai piederošais Punduru ciems. Krievijas pusē pie stacijas palikusi tikai viena dzīvojamā māja un dažas stacijas saimniecības ēkas; bijusī stacijas ēka sagruvusi. Latvijas—Krievijas robeža iet 30 metru uz rietumiem no dzelzceļa ass līnijas, atstājot dzelzceļu pilnībā Krievijas teritorijā.


Getvikas lidosta

Getvikas lidosta (), reizēm saukta Londonas Getvikas lidosta (London Gatwick), ir Apvienotās Karalistes galvaspilsētas Londonas otra lielākā starptautiskā lidosta, pēc pasažieru plūsmas Eiropas astotā lielākā lidosta. Lidosta izvietojusies Rietumsaseksā, 5 km uz ziemeļiem no Kroli pilsētas un 47 kilometrus uz dienvidiem no Londonas centra. Lidostai ir divi termināļi un divi skrejceļi, bet vienlaicīgi drīkst izmantot tikai vienu no skrejceļiem un Getvikas lidosta ir pasaulē otra noslogotākā (pēc Mumbajas Šivadži starptautiskās lidostas) viena skrejceļa lidosta. Getvika ir bāzes lidosta aviosabiedrībām British Airways, EasyJet, Monarch Airlines, Norwegian Air Shuttle un Virgin Atlantic.


Mohameds Salāhs

Mohameds Salāhs Hameds Mahross Ghali (; dzimis ) ir Ēģiptes futbolists, Anglijas Premjerlīgas kluba Liverpool FC un Ēģiptes futbola izlases uzbrucējs.


1931.—1932. gada Latvijas čempionāts hokejā

1931.—1932. gada Latvijas čempionāts hokejā bija pirmais oficiālais Latvijas čempionāts hokejā. Tas tika aizvadīts Rīgas un Liepājas zonās, čempioni noskaidrojot, abu zonu uzvarētājām tiekoties savā starpā. Pirmā Latvijas čempionāta spēle tika aizvadīta 29. decembrī, Esplanādes slidotavā savā starpā tiekoties Rīgas US un Rīgas ASK. Čempionāta finālā spēlēja Rīgas "Unions" un Liepājas "Olimpija", ar pārliecinošo 14:1 titulu izcīnot "Unions" spēlētājiem.


Sāzava

Sāzava () ir pilsēta Čehijā, Centrālčehijas apgabala Benešovas apriņķī pie Sāzavas upes.

Pilsēta veidojusies ap Sv. Prokopa 1032. gadā dibināto klosteri, kas ir ceturtais senākais Čehijā. Klosteri, kas no 12. gadsimta bija benediktiešu valdījumā, 1421. gadā nopostīja husīti. Ilgu laiku apdzīvotā vieta atradās Hābsburgu impērijas sastāvā. Jozefa II reformu rezultātā klosteris tika sekularizēts. No 1919. gada — Čehoslovākijas pilsēta. Kopš 1993. gada — Čehijā.


Valdemārpils ģerbonis

Valdemārpils pilsētas ģerbonis ir viens no Valdemārpils pilsētas oficiālajiem simboliem. Apstiprināts .


Aleksandars Kolarovs

Aleksandars Kolarovs (; dzimis ) ir bijušais serbu futbolists, pārstāvējis arī Serbijas futbola izlasi, kur viņš ir bijis kapteinis.


2017. gada EuroEyes Cyclassics

2017. gada EuroEyes Cyclassics bija šosejas riteņbraukšanas viendienas sacensības, kuras notika 20. augustā. Tā bija 22. reize, kad notika EuroEyes Cyclassics sacensības un tās bija 31. sacensības 2017. gada UCI World Tour kalendārā.

Sacensībās sprinta finišā uzvarēja Elia Vivjāni.


Tjemuē Bakajoko

Tjemuē Bakajoko (; dzimis ) ir Francijas futbolists, pussargs, Francijas futbola izlases dalībnieks. Kopš 2023. gada Bakajoko spēlē Francijas 1. līgas komandā Lorient.


Nikolajs Rjabiņins

Nikolajs Rjabiņins (; dzimis ) — krievu, agrāk padomju, šaha problēmists, lielmeistars šaha kompozīcijā.


Aleksandrs Lakazets

Aleksandrs Lakazets (; dzimis ) ir Francijas futbolists, Francijas 1. līgas kluba Lionas "Olympique" un Francijas futbola izlases uzbrucējs.


Karls Patriks Lauks

Karls Patriks Lauks (; dzimis Kuresārē) ir Igaunijas šosejas riteņbraucējs.

2017. gadā uzvarējis Tour of Estonia pirmajā posmā un kopvērtējumā.


Rijas valks

Rijas valks ir Robežgrāvja kreisā krasta pieteka Kuldīgas novadā.

Tek austrumu-ziemeļaustrumu virzienā. Rijas valku augštecē šķērso valsts autoceļš V1273 (Sieksāte–Laidi), tā krastos atrodas Vecsieksāte.


Bernārs no Klervo

Svētais Bernārs no Klervo (, ); dzimis 1090. gadā, miris ) bija viduslaiku teologs, mistiķis, sabiedrisks darbinieks, cisterciešu mūks un Klervo klostera abats. Bija Krusta karu iedvesmotājs, cisterciešu mūku ordeņa reformētājs un templiešu bruņinieku ordeņa iekšējo noteikumu autors.

Pēc pāvesta Honorija II nāves 1130. gadā izcēlās shizma, kur Bernārs no Klervo atbalstīja pāvestu Inocentu II pret antipāvestu Anaklētu II. Bija viens no principiālākajiem Abelāra pretiniekiem. 1145. gadā par pāvestu kļuva Bernāra skolnieks Eugenijs III. Pēc Edesas krišanas 1144. gadā Bernārs aicināja uz Otro krusta karu. Iedvesmoja arī krusta karus pret vendiem austrumos. 1174. gadā kanonizēts. 1830. gadā atzīts par "Baznīcas Doktoru".


Rinalds Rosinskis

Rinalds Rosinskis (dzimis ) ir latviešu hokejists, aizsargs. Pašlaik (2022) Rosinskis spēlē Latvijas čempionāta vienībā HK Zemgale.


2017. gada 21. augusta saules aptumsums

2017. gada 21. augustā notika pilns saules aptumsums. Tas bija novērojams joslā pāri ASV kontinentālajiem štatiem, virzienā no Klusā uz Atlantijas okeāna krastu. Citās valstīs tas bija novērojams kā daļējs saules aptumsums.

Iepriekšējā reize kad pilns saules aptumsums bija redzams cauri visai ASV bija 1918. gada 8. jūnijā un pirmā reize kopš 1979. gada Februāra aptumsuma, kad saules aptumsums bija redzams ASV galvenajā teritorijā. Pilnais aptumsums devās cauri 14 štatiem, lai gan daļējs aptumsums tika redzēts visos 50 štatos. Pilns saules aptumsums tika novērots 16% no visas ASV.


Stanstedas lidosta

Londonas Stanstedas lidosta () ir starptautiska lidosta Apvienotajā Karalistē. Izvietojusies Anglijas austrumos Eseksas grāfistē pie Stanstedas Mauntfičetas ciema 48 km uz ziemeļaustrumiem no Londonas centra. Pēc pasažieru plūsmas ceturtā lielākā Apvienotās karalistes lidosta (aiz Hītrovas, Getvikas un Mančestras) — apkalpo vairāk nekā 160 regulāro lidojumu galamērķus. Lidosta izveidota bijušā militārā lidlauka vietā; tai viens terminālis un viens skrejceļš.

Stansteda ir bāzes lidosta vairākām zemo cenu aviosabiedrībām — šeit atrodas lielākā Ryanair bāze, kas nodrošina vairāk nekā 100 galamērķu apkalpošanu.


Garbinje Mugurusa

Garbinje Mugurusa (; dzimusi Karakasā, Venecuēlā) ir profesionāla spāņu tenisiste. Profesionāles karjeru uzsākusi 2012. gadā. No 2017. gada 11. septembra līdz 8. oktobrim bija WTA vienspēļu ranga līdere.

Augstākais sasniegums ir uzvara 2016. gada Francijas atklātajā čempionātā tenisā un 2017. gada Vimbldonas čempionātā.


Spāru svētki

Spāru svētki tiek svinēti laikā, kad ēkas, mājas celšana ir savā augstākajā punktā — ir pabeigta jumta nesošā konstrukcija un visi smagākie darbi ir pabeigti. Tas ir laiks, kad mājas saimnieki vai pasūtītāji var izteikt pateicību par paveikto darbu ne tikai tiem, kuri vēl turpinās jumta, apdares, santehnikas un citus darbus, bet arī tiem, kuri savu darbu šajā objektā ir pabeiguši. Šobrīd nav informācijas par svētku izcelsmi Latvijā, bet fotodokumenti apliecina, ka šai tradīcijai ir vairāk nekā simts gadi un svin šos svētkus dažādās valstīs un kontinentos.


Siļķu apakškārta

Siļķu apakškārta (Clupeoidei) ir viena no divām siļķveidīgo kārtas (Clupeiformes) apakškārtām, kas apvieno gandrīz visas siļķveidīgās zivis, apmēram 405 sugas. Tās tiek iedalītas 6 dzimtās. Otrajā zobaino siļķu apakškārtā (Denticipitoidei) ir tikai viena suga.


Lūtonas lidosta

Londonas Lūtonas lidosta () ir starptautiska lidosta Apvienotajā Karalistē. Izvietojusies Bedfordšīras grāfistē 2,8 km uz austrumiem no Lūtonas pilsētas un 47 km uz ziemeļiem no Londonas centra. Pēc pasažieru plūsmas piektā lielākā Apvienotās karalistes lidosta — apkalpo galvaspilsētu Londonu un Anglijas dienvidus. Lidosta izveidota bijušā militārā lidlauka vietā, pēc nonākšanas civilā pārvaldē ilgus gadus izmantota čārterreisiem. Mūsdienās izmanto galvenokārt zemo cenu aviokompānijas, nodrošinot galamērķus Eiropā. Lidostai ir viens terminālis un viens skrejceļš. Lūtona ir EasyJet, Monarch, Thomson Airways, Wizz Air bāzes lidosta.


N'Golo Kantē

N'Golo Kantē (; dzimis ) ir Francijas futbolists, spēlē pussarga pozīcijā, Francijas futbola izlases dalībnieks. Kopš 2023. gada Kantē pārstāv Saūda Arābijas profesionālās līgas komandu Al-Ittihad. Kopā ar Leicester City un Chelsea komandu Kantē ir uzvarējis Anglijas Premjerlīgā.


Londonas lidosta

Getvikas lidosta Hītrovas lidosta Lidas lidosta Londonas Sitijas lidosta Lūtonas lidosta Sautendas lidosta Stanstedas lidosta


Filipi Koutinju

Filipi Koutinju (; dzimis ) ir Brazīlijas futbolists Brazīlijas futbola izlases uzbrūkošais pussargs. Kopš 2023. gada Koutinju pārstāv Kataras Zvaigžņu līgas komandu Al-Duhail, kas viņu īrē no Aston Villa.


Londonas Sitijas lidosta

Londonas Sitijas lidosta () ir starptautiska lidosta Apvienotās Karalistes galvaspilsētā Londonā. Atvērta 1987. gadā kā privāts investīciju projekts. Lidostu izmanto galvenokārt Sitijas biznesa aviācijai, kā arī vidēja rādiusa regulāro reisu apkalpošanai.

Lidosta izvietota praktiski Londonas centrā, tai ir viens relatīvi īss skrejceļš, kādēļ lidostas lietošanai ir vairāki specifiski noteikumi — tajā drīkst pacelties un nolaisties tikai vairāku dzinēju fiksēto spārnu gaisa kuģi ar ierobežotu pacelšanās masu (lielākais lietojamais gaisa kuģis ir Bombardier CS100), kā arī apkalpei nepieciešams speciāls sertifikāts pieejas veikšanai ar 5,5° vai stāvāku leņķi. Neskatoties uz to, Sitijas lidosta ir piektā noslogotākā lidosta Londonas areālā un 13. noslogotākā Apvienotajā Karalistē.


Tīneca pie Sāzavas

Tīneca pie Sāzavas () ir pilsēta Čehijā, Centrālčehijas apgabala Benešovas apriņķī pie Sāzavas upes. Pilsētā atrodas 20. gadsimta vidū populāro motociklu Jawa kompānijas galvenā mītne. Uz ziemeļrietumiem no pilsētas atrodas Lešanu militārās tehnikas muzejs (Vojenské technické muzeum Lešany) ar ievērojamu tanku un citas militārās tehnikas kolekciju.

Pilsēta veidojusies ap rakstos 1318. gadā pirmoreiz minēto pili. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijas pilsēta. 1931. gadā Tīnecā pie Sāzavas tika sākta motociklu Jawa ražošana. 1969. gadā apdzīvotajai vietai piešķīra pilsētas tiesības. Kopš 1993. gada — Čehijas pilsēta.


Robežgrāvis (Ēnavas pieteka)

Robežgrāvis ir Ēnavas kreisā krasta pieteka Kuldīgas novadā.

Tek ziemeļu virzienā. Lielākās pietekas - Ābeļnieku valks, Gobu valks, Rijas valks. Robežgrāvi nešķērso valsts autoceļi, tā krastos nav lielu apdzīvoto vietu.


Robežgrāvis

Robežgrāvis - Alkšņupes pieteka; Robežgrāvis - Ežupes pieteka; Robežgrāvis - Ēnavas pieteka; Robežgrāvis - Mēmeles pieteka; Robežgrāvis - Vijas pieteka.


2017. gada Eiropas čempionāts basketbolā

2017. gada Eiropas čempionāts basketbolā (EuroBasket 2017) bija 40. kontinenta čempionāts. Tajā piedalījās 24 Eiropas basketbola valstsvienības. Šis bija pēdējais Eiropas čempionāts, kas notika pēc divu gadu pārtraukuma; nākamais notiks 2021. gadā, un turpmāk tie tiks rīkoti ik pēc četriem gadiem.

Apakšgrupu turnīri notika Stambulā (Turcija), Helsinkos (Somija), Telavivā (Izraēla) un Klužā-Napokā (Rumānija), savukārt izslēgšanas spēles notika Stambulā. Pirmo reizi par Eiropas čempioniem kļuva Slovēnijas basketbola izlase, kas finālā uzvarēja Serbiju, savukārt bronzas medaļu izcīnija Spānijas izlase.

Latvijas basketbola izlase ieguva piekto vietu, kas ir augstākais rezultāts kopš Latvijas neatkarības atjaunošanas.


Pjotrs Dubiņins

Pjotrs Dubiņins (; dzimis , miris ) bija padomju šahists, starptautiskais meistars (1950), ICCF lielmeistars (1962), PSRS Nopelniem bagātais sporta meistars (1952).


Bonaventura

Svētais Bonaventura (; dzimis kā Džovanni di Fidanca (Giovanni di Fidanza) 1221. gadā, miris ) bija viduslaiku franciskāņu sholastisks teologs un filozofs. 1482. gadā kanonizēts, 1587. gadā atzīts par "Baznīcas doktoru", saukts Doctor Seraphicus.

1243. gadā iestājās franciskāņu ordenī un studēja Parīzes universitātē. 1257. gadā ieguva profesora amatu, tajā pašā gadā kļuva par franciskāņu ordeņa vadītāju. Veica reformas ordenī, cita starpā izdodams oficiālo Asīzes Franciska biogrāfiju. Veicināja pāvesta Gregora X ievēlēšanu. 1273. gadā kļuva par kardinālu. Aktīvi piedalījās Otrā Lionas koncila darbā, tomēr pēkšņi mira tā darbības laikā. Vairāki darbi, kas viduslaikos uzskatīti par Bonaventuras sarakstītiem, mūsdienās atzīti par pakaļdarinājumiem.


Francijas Piektā republika

Francijas Piektā republika, neformāls modernās Francijas nosaukums, kas aizsākās 1958. gadā līdz ar Francijas Ceturtās republikas pastāvēšanas beigām, ģenerāļa Šarla de Golla nākšanas pie varas un jaunas konstitūcijas pieņemšanu, kas izveidoja pusprezidentālu republiku. De Golla konstitūcija samazināja parlamenta varu un izveidoja spēcīgu valsts prezidenta institūciju. 1962. gada oktobra referendumā pieņēma konstitūcijas labojumu, kas paredz, ka no 1965. gada valsts prezidentu ievēl tauta. Prezidenta pilnvaru termiņš līdz 2002. gadam bija septiņi gadi, kad to samazināja uz pieciem.


Arno Klemāns

Arno Klemāns (; dzimis Eksanprovansā, Francijā) ir bijušais franču tenisists. Augstāko 10. vietu vienspēlēs ATP rangā sasniedzis 2001. gada 2. aprīlī, dubultspēlēs 8. vietu 2008. gada 28. janvārī. Augstākais panākums ir uzvara 2007. gada Vimbldonas čempionāta vīriešu dubultspēlēs kopā ar Mihaēlu Lodrā.

Bijis Francijas izlases kapteinis Deivisa kausā.


Siļķes

Siļķes (Clupea) ir viena no siļķu dzimtas (Clupeidae) ģintīm, kas apvieno 3 siļķveidīgo zivju sugas. Mājo seklos mērenās joslas ūdeņos Klusajā un Atlantijas okeānā, Baltijas jūru ieskaitot. Tās ir saimnieciski nozīmīgas zvejas zivis.


Marko Filipovičs

Marko Filipovičs (, dzimis ) ir horvātu šahists, FIDE meistars un lielmeistars šaha kompozīciju risināšanā.


Reņģe

Reņģe jeb Baltijas silķe (Clupea harengus membras) ir Atlantijas siļķes (Clupeidae) pasuga, kas mājo Baltijas jūrā. Izšķir rudenī un pavasarī nārstojošas populācijas, kuras attiecīgi iedala vairākās jūras un līču populācijās. Rudenī nārstojošās populācijas galvenokārt mājo Baltijas jūras rietumos un dienvidos, bet pavasara populācijas austrumos un ziemeļos, lai gan populācijas savstarpēji plaši pārklājas.

Reņģe ir nozīmīgs zvejas objekts visām Baltijas jūras valstīm. To resursi Baltijas jūras centrālajā daļā, Botnijas un Somu jūras līcī šobrīd ir zemā, bet stabilā līmenī. Reņģe ir Igaunijas nacionālā zivs.


Atlantijas siļķe

Atlantijas siļķe (Clupea harengus) ir siļķu dzimtas (Clupeidae) zivju suga, kas ir viena no visizplatītākajām un saimnieciski nozīmīgākajām zivīm pasaulē. Tā mājo Atlantijas okeāna ziemeļu puslodes abos krastos. Mūsdienās dēļ piesārņotiem ūdeņiem daudzās vietās, kur kādreiz siļķu populācijas bijušas lielas un bagātīgas, tās ir izzudušas. Tomēr, veicot ekoloģiska rakstura pasākumus un ūdenim attīroties, siļķes atgriežas kādreizējās izplatības vietās.

Atlantijas siļķes izmanto sālītas, marinētas, kūpinātas, ceptas, vārītas un sagatavotas dažādos konservos.


Valmieras ģerbonis

Valmieras pilsētas ģerbonis ir viens no Valmieras pilsētas oficiālajiem simboliem. Apstiprināts .


Trhovi Štepānova

Trhovi Štepānova () ir pilsēta Čehijā, Centrālčehijas apgabala Benešovas apriņķī.

Rakstos pirmoreiz minēta jau 995. gadā. 1290. gadā, kad Trhovi Štepānova piederēja Prāgas bīskapam, tai tika piešķirtas pilsētas tiesības. 14. gadsimtā pilsētas apkaimē ieguva zeltu. 15. gadsimtā tā kļuva par husītu kustības centru. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijas pilsēta. 1954. gadā Trhovi Štepānovai pilsētas tiesības tika atņemtas. No 1993. gada — Čehijas pilsēta. 2007. gadā pilsētas tiesības tika atjaunotas.


Georgijs Borisenko

Georgijs Borisenko (; dzimis , miris ) bija ukraiņu šahists, treneris, šaha teorētiķis, PSRS sporta meistars (1950), ICCF lielmeistars (1965).


Varakļānu ģerbonis

Varakļānu pilsētas ģerbonis ir viens no Varakļānu pilsētas oficiālajiem simboliem. Apstiprināts .


Ventspils ģerbonis

Ventspils pilsētas ģerbonis ir Ventspils pilsētas oficiāls simbols. Tas ir viens no senākajiem Latvijas pilsētu heraldiskajiem simboliem, kura pamatelementi veidojušies Livonijas periodā (13.-16.gs.) un maz mainītā veidā saglabājušies līdz pat mūsdienām.


Slakteru grāvis

Slakteru grāvis (arī Slakterenes valks) ir Garūdenes labā krasta atteka Kuldīgas novadā.

Tek ziemeļaustrumu virzienā. Ietek Garūdenē pie Krīvu mājām. Slakteru grāvi nešķērso valsts autoceļi, tā krastos nav lielu apdzīvoto vietu.


Dunss Skots

Joans Dunss Skots (; dzimis 1266. gadā, miris ) bija viduslaiku skotu franciskāņu teologs un filozofs, saukts Doctor Subtilis. Attīstījis Jaunavas Marijas nevainīgās ieņemšanas konceptu, izvirzījis Dieva esamības pierādījumus. 1993. gadā beatificēts. Par viņa dzīvi saglabājies maz informācijas. Dzimis Skotijā, mācījies un darbojies Oksfordā, vēlāk Parīzē, bet miris Ķelnē. Kopā ar Akvīnas Tomu un Okamas Viljamu tiek atzīts par vienu no vidējo viduslaiku ietekmīgākajiem filozofiem.


Ragnars Klavans

Ragnars Klavans (; dzimis ) ir Igaunijas futbolists, Igaunijas Meistarlīgas kluba Tallinna Kalev un Igaunijas futbola izlases aizsargs.


Jans Zommers

Jans Zommers (; dzimis ) ir Šveices futbolists. Kopš (2023) ir Itālijas A sērijas kluba Milānas "Inter" un Šveices futbola izlases vārtsargs.


2017. gada RideLondon–Surrey Classic

2017. gada RideLondon-Surrey Classic bija šosejas riteņbraukšanas viendienas sacensības, kuras notika 30. jūlijā. Tā bija 5. reize, kad notika RideLondon-Surrey Classic sacensības un tās bija 28. sacensības 2017. gada UCI World Tour kalendārā un pirmā reize, kad tās iekļautas UCI World Tour kalendārā.

Sacensību sprinta finišā uzvarēja Norvēģijas pārstāvis Aleksanders Kristofs ().


Viesītes ģerbonis

Viesītes pilsētas ģerbonis ir viens no Viesītes pilsētas oficiālajiem simboliem. Apstiprināts . Tas izmantots arī uz Viesītes karoga.


Viļakas ģerbonis

Viļakas pilsētas ģerbonis ir viens no Viļakas pilsētas oficiālajiem simboliem. Apstiprināts 1996. gadā.


Marts Poms

Marts Poms (; dzimis ) ir bijušais Igaunijas futbolists, vārtsargs, pēc spēlētāja karjeras beigām — treneris. Šobrīd viņš ir Igaunijas futbola izlases vārtsargu treneris.

Poms spēlēja vārtsarga pozīcijā Lõvid, Sport Tallinn, KuPS, Flora, Wil, Portsmouth, Derby County, Sunderland, Arsenal un Watford komandā. Poms savu pirmo spēli Igaunijas izlasē aizvadīja , kas bija pirmā spēle kopš neatkarības atjaunošanas un komanda draudzības spēlē nospēlēja 1—1 ar Slovēniju. Kopumā viņš izlasē aizvadīja 120 spēles un bija komandas kapteinis. Poms sešas reizes atzīts par Igaunijas gada futbolistu (1993, 1994, 1997, 1998, 2000 un 2003). 2003. gada novembrī UEFA jubilejas svinībās Poms tika nosaukts kā Igaunijas labākais spēlētājs pēdējo 50 gadu laikā. Karjeru viņš noslēdza 2009. gada 10. jūnijā pēc 0—0 neizšķirta pret Portugāli.


Eesti Energia

AS Eesti Energia ir Igaunijas valstij piederošs enerģētikas uzņēmums, kas nodarbojas ar elektroenerģijas, siltuma un degvielas ražošanu, sadali un pārdošanu. Uzņēmums ir dibināts 1939. gadā. Tā galvenais birojs atrodas Tallinā.

Uzņēmuma grupas darbība izvērsta Igaunijā, Latvijā, Lietuvā, Polijā, Somijā, Jordānijā un ASV. Igaunijā uzņēmums darbojas ar zīmolu Eesti Energia, bet ārvalstīs — Enefit. Baltijas jūras reģionā uzņēmums iesaistīts elektroenerģijas tirgū, Igaunijā — arī gāzes tirgū, bet starptautiski tas darbojas degvielas tirgū.

Eesti Energia ir pasaulē vadošais degslānekļa pārstrādes uzņēmums, kas savas tehnoloģijas eksportē arī uz citām valstīm. Grupai piederošās Narvas spēkstacijas nodrošina lielāko daļu Igaunijā saražotās elektroenerģijas (11 TWh gadā). Ar atjaunīgo enerģiju nodarbojas Eesti Energia meitas uzņēmums Enefit Green.


Tallinas Tehnoloģiju universitāte

Tallinas Tehnoloģiju universitāte (, saīsināti TTÜ) ir vienīgā tehniskā universitāte Igaunijā, dibināta 1918. gadā. To uzskata par vadošo universitāti inženierzinātnēs, uzņēmējdarbībā un valsts pārvaldē. Tallinas Tehnoloģiju universitātei ir arī koledžas Tallinā, Tartu, Kuresārē un Kohtla-Jervē.


Štefans Lihtšteiners

Štefans Lihtšteiners (; dzimis ) ir bijušais Šveices futbolists, Šveices futbola izlases aizsargs.


Anete Kontaveita

Anete Kontaveita (, dzimusi Tallinā) ir bijusī igauņu tenisiste. Visu laiku labāakā Igaunijas tenisiste, ilgus gadus bijusi Igaunijas pirmā rakete.

Augstāko otro vietu pasaules rangā vienspēlēs sasniegusi 2022. gada jūnijā. Apmēram tai pašā laikā Kontaveitai pēc pārslimotā kovida sāka pasliktināties veselība, un viņa samazināja dalību turnīros, strauji kritās arī reitings. 2023. gada 20. jūnijā viņa paziņoja, ka pēc nākošā turnīra Vimbldonā jūlijā beigs karjeru muguras traumas dēļ.

Karjeras laikā A. Kontaveita izcīnījusi 6 Sieviešu tenisa asociācijas (WTA) un 11 Starptautiskā tenisa federācijas (ITF) titulus vienspēlēs.


Paulo Divala

Paulo Divala (; dzimis ) ir Argentīnas futbolists, Itālijas A sērijas kluba AS Roma un Argentīnas futbola izlases uzbrucējs.


2017. gada Pasaules čempionāts orientēšanās sportā

2017. gada Pasaules čempionāts orientēšanās sportā bija 34. Pasaules čempionāts orientēšanās sportā, kas notika Igaunijā no līdz .

Par čempionāta medaļām bagātāko sportistu kļuva Zviedrijas orientieriste Tove Aleksandersone, kas izcīnīja trīs zelta medaļas.

Pasaules čempionātā piedalījās arī Latvijas orientieristi. Augstākos rezultātus sasniedza stafešu komandas. Vīriešu komanda (Andris Jubelis, Mārtiņš Sirmais, Edgars Bertuks) ieņēma 7. vietu, savukārt sieviešu komanda (Inga Dambe, Laura Vīķe, Sandra Grosberga) — 5. vietu, kas bija augstākā, kādu Latvijas komanda sasniegusi pasaules čempionātos. Individuāli labāko vietu sasniedza I. Dambe vidējā distancē, ieņemot augsto 11. vietu.


Antonī Marsiāls

Antonī Marsiāls (; dzimis ) ir Francijas futbolists, spēlē uzbrucēja pozīcijā, Francijas futbola izlases dalībnieks. Kopš 2015. gada Marsiāls pārstāv Anglijas Premjerlīgas klubu Manchester United.


Infortar

AS Infortar ir Igaunijas pārvaldītājsabiedrība. Tā ir dibināta 1997. gadā. Galvenais birojs atrodas Tallinā.

Infortar grupai ir vairāk nekā 40 meitas uzņēmumu. Tai pieder 42 % kuģniecības uzņēmuma Tallink kapitāldaļu, 100 % enerģētikas uzņēmuma Eesti Gaas kapitāldaļu. Tā īpašumā ir viesnīcas un nekustamie īpašumi Tallinā un Rīgā. Infortar pārvalda taksometru biznesu (Tallink Takso), izdevniecību Vaba Maa, valūtas maiņas biznesu H.T. Valuuta, virtuves piederumu tirdzniecību Gastrolink.


Georgs Golovkovs

Georgs Golovkovs (dzimis ) ir latviešu hokejists, centra uzbrucējs. Pašlaik (2023) Golovkovs spēlē Zviedrijas otrās spēcīgākās līgas Hockeyallsvenskan komandā Östersunds IK.


Rikardo Rodrigess

Rikardo Rodrigess (; dzimis ) ir Šveices futbolists, Itālijas A sērijas kluba Torino FC un Šveices futbola izlases aizsargs.


Igaunijas PSR karogs

Igaunijas PSR karogā uz sarkana laukuma kreisajā stūrī attēlots dzeltens sirpis un āmurs un piecstaru zvaigznes kontūra virs ūdens viļņiem karoga lejasdaļā. Igaunijas PSR karogu apstiprināja 1953. gada 6. februārī.


Kindral Kurvits

Kindral Kurvits ir Igaunijas policijas un robežsardzes pārvaldes daudzfunkcionāls naftas produktu savākšanas un glābšanas kuģis. Tas ir policijas un robežsardzes pārvaldes flotes flagmanis. Kuģa borta numurs ir PVL-101.


Prāts vai Instinkts

"Prāts vai Instinkts" ir latviešu televīzijas komēdijdrāmas seriāls, kas tika pārraidīts kanālā LTV1 no 2006. gada novembra. Seriāla 2. sezona tika rādīta no 2010. gada 28. oktobra. Seriāls ir par piecām jaunām, atraktīvām sievietēm un viņu likteņiem, par attiecībām ar vīriešiem un kopumā par cilvēku attiecībām, kur atspoguļojas ikdienas notikumi un piedzīvojumi. Tas ir pirmais režisores Žaklīnas Cinovskas šāda veida veidots seriāls televīzijas filmu industrijā Latvijā, kur ir piesaistīti Krievijas aktieri.


Brētliņas

Brētliņas (Sprattus) ir viena no siļķu dzimtas (Clupeidae) ģintīm, kas apvieno 5 siļķveidīgo zivju sugas. Ziemeļu puslodē mājo viena suga, kas sastopama Atlantijas okeāna austrumu krastā, sākot ar Maroku un beidzot ar Ziemeļu un Baltijas jūrām, sastopamas arī Vidusjūrā, Adrijas un Melnajā jūrā. Pārējās sugas mājo Dienvidu puslodē.


Alozu apakšdzimta

Alozu apakšdzimta (Alosinae) ir viena no siļķu dzimtas (Clupeidae) apakšdzimtām, kas apvieno 32 zivju sugas un kas tiek iedalītas 4 ģintīs. Mājo galvenokārt jūrā, daļa sugu saldūdenī.


Salme Rotare

Salme Rotare (; līdz 1937. gadam Māsikasa (; dzimusi , mirusi ) bija igauņu šahiste, starptautiskā meistare (1957).

Pēc profesijas — grāmatvede.


Beti Alvere

Elizabete Alvere, literārais pseidonīms Beti Alvere (dzimusi Jegevā, mirusi Tartu), bija viena no ievērojamākajām Igaunijas dzejniecēm. Viņa bija no pirmās paaudzes, kas tika izglītota neatkarīgās Igaunijas skolās. 1924. gadā beigusi Tartu ģimnāziju, no 1924. līdz 1927. gadam Tartu Universitātē studējusi igauņu valodu un literatūru.

No 1937. gada Elizabete Talvika, no 1956. gada Elizabete Lepika.

Alvere sāka kā prozaiķe. Viņa kļuva pazīstama, esot ''Arbujad'' biedre. ''Arbujad'' bija neliela Igaunijas dzejnieku grupa, kurā bija arī Bernards Kangro, Uku Masings, Kersti Merilāss, Marts Rauds, Augusts Sangs, Heiti Talviks un Pauls Vīdings. Pēc kara viņas vīrs Heiti Talviks tika turēts gūstā Padomju Savienībā, mira Sibīrijā. Elizabete apklusa kā dzejniece un prozaiķe, protestējot pret padomju noteikumiem, bet darbību atsāka 1960. gadā. Viņa arī rakstīja noveles un tulkoja daiļliteratūru. Alvere tulkojusi igauniski A. Puškina darbu "Jevgeņijs Oņegins", kā arī M. Gorkija darbus "Bērnība" un "Manas universitātes". 1981. gadā viņai piešķīra Igaunijas PSR Tautas rakstnieka goda nosaukumu.

Beti Alveres 100. dzimšanas dienā Jegevā tika atvērts viņas muzejs. 2013. gadā viņas vārdā nosaukts krāteris (Alver) uz Merkura.


Igaunijas ģeogrāfija

Igaunija atrodas Ziemeļeiropā starp 57,3° un 59,5° ziemeļu platuma paralēlēm un starp 21,5° un 28,1° austrumu garuma meridiānām. To apskalo Baltijas jūra rietumos, Somu līcis ziemeļos un Rīgas līcis dienvidrietumos. Tā robežojas ar Krieviju austrumos un Latviju dienvidos, tai ir jūras robeža ar Somiju un Zviedriju.


Verona (dziesma)

Verona ir igauņu dziedātāju Koita Tomes un Lauras Peldveres izpildīta dziesma. Dziesma pārstāvēja Igauniju 2017. gada Eirovīzijas dziesmu konkursā Kijevā. Verona sarakstīja Svens Lehmuss. Dziesma tika izdota ciparu lejupielādei 2017. gada 30. janvārī. Vēlāk dziesma tika izdota itāļu valodā, jo Verona ir pilsēta Itālijā, kurā norsinājās Viljama Šekspīra darba "Romeo un Džuljeta" sižets. Lugas varoņu mīlas stāsts un pati pilsēta dziesmā tiek pieminēta vairākas reizes.


Tallinas ģerbonis

Tallinas pilsētas ģerbonis ir viens no Tallinas, Igaunijas galvaspilsētas, oficiālajiem simboliem.


Meizakila (stacija)

Meizakila () ir bijusī dzelzceļa stacija Igaunijā, Viljandi apriņķa Muļgu pagasta Meizakilas pilsētā. Saglabājusies stacijas ēka, dzelzceļa darbnīcu ēka, peroni un citas būves.


Varbolas pilskalns

Varbolas pilskalns (, ) bija viens no lielākajiem apļveida nocietinājumiem un tirdzniecības centriem Igaunijas Harju zemē () no 10. līdz 12. gadsimtam. Daļa no 580 m garajām un līdz 8—10 m augstajām no kaļķakmens celtajām vaļņa sienām ir saglabājušās līdz mūsdienām. Nocietinājuma drošībai veidotas garas vārtu ejas ar vairākiem vārtiem, pie kuriem būvēti augstāki torņi. Pilskalna nocietinājuma iekšpusē ir atradusies 13 m dziļa aka un aptuveni 90 dažādu ēku, tai skaitā ar krāsnīm un akmens grīdām.


Tallinas Zooloģiskais dārzs

Tallinas Zooloģiskais dārzs () ir zooloģiskais dārzs Tallinā, Igaunijā. Dibināts 1939. gadā. Šis ir vienīgais zooloģiskais dārzs Igaunijā, un 2012. gadā tajā mājoja 13 336 dzīvnieki, pārstāvot 548 sugas.


Abja

Abja () ir bijusī dzelzceļa stacija Igaunijā, Viljandi apriņķa Abja-Paluojas pilsētā. Saglabājusies stacijas pasažieru ēka un saimniecības ēka.


Kails Volkers

Kails Volkers (; dzimis ) ir Anglijas futbolists, Anglijas Premjerlīgas kluba Manchester City un Anglijas futbola izlases labās malas aizsargs.


Dejans Lovrens

Dejans Lovrens (; dzimis ) ir Horvātijas futbolists, Francijas 1. līgas kluba Lionas "Olympique" un Horvātijas futbola izlases aizsargs.


Arnoldo Ellermans

Arnoldo Ellermans (; dzimis , miris ) bija argentīniešu šahists un šaha problēmists, starptautiskais meistars (1959) un starptautiskais tiesnesis (1956) šaha kompozīcijā.


Harijs Keins

Harijs Edvards Keins (; dzimis ) ir Anglijas futbolists, Vācijas Bundeslīgas kluba Minhenes "Bayern" un Anglijas futbola izlases uzbrucējs. Kā ražīgs vārtu guvējs un spēcīgs spēles veidotājs, Keins tiek uzskatīts par vienu no labākajiem spēlētājiem pasaulē un vienu no savas paaudzes labākajiem uzbrucējiem. Viņš ir gan Tottenham Hotspur, gan Anglijas izlases visu laiku labākais vārtu guvējs, kā arī otrs visu laiku labākais vārtu guvējs Premjerlīgā. Keins ir guvis vairāk nekā 350 vārtus klubu un starptautiskā līmenī.

Keins karjeru sāka Tottenham Hotspur. Ticis izīrēts vairākiem klubiem: Leyton Orient, Millwall, Norwich City, Leicester City. 2014.—2015. gada sezonā ar 21 vārtiem bija otrais labākais vārtu guvējs Premjerlīgā. Viņš tika iekļauts sezonas simboliskajā izlasē un atzīts par sezonas labāko jauno futbolistu.

2015.—2016. gada sezonā ar 25 vārtiem bija labākais vārtu guvējs. 2016.—2017. gada sezonā ar 29 vārtiem bija labākais vārtu guvējs. Tika iekļauts sezonas simboliskajā izlasē.

2023. gada 12. augustā Minhenes "Bayern" paziņoja par līguma parakstīšanu ar Keinu uz četriem gadiem.

Anglijas futbola izlasē debitēja 2016. gada Eiropas čempionāta kvalifikācijas spēlē pret Lietuvu un jau savā pirmajā spēlē izlases rindās guva vārtus. Spēlējis 2016. gada Eiropas čempionātā. 2018. gada FIFA Pasaules kausa finālturnīrā guva sešus vārtus un kļuva par turnīra labāko vārtu guvēju.


Tobijs Alderveirelds

Tobijs Alderveirelds (; dzimis ) ir Beļģijas futbolists, Beļģijas kluba Royal Antwerp un bijušais Beļģijas futbola izlases aizsargs.


Jans Vertongens

Jans Vertongens (; dzimis ) ir Beļģijas futbolists, Beļģijas Pirmās A divīzijas kluba Anderlecht un Beļģijas futbola izlases aizsargs.


Aleksandrs Kokorins

Aleksandrs Kokorins (; dzimis ) ir Krievijas futbolists. Kopš 2023. gada Kokorins spēlē Kipras Pirmās divīzijas kluba Aris Limassol rindās, kas viņu īrē no Fiorentina.


Mērija Kasata

Mērija Kasata (, dzimusi , mirusi ) bija amerikāņu impresionisma gleznotāja. Viņa ir dzimusi Pensilvānijā, Amerikas Savienotajās Valstīs, taču lielāko daļu no dzīves nodzīvoja Francijas galvaspilsētā Parīzē. Tur ieguva kontaktus ar Edgaru Degā, un tā rezultātā arī pievērsās impresionismam, lai gan dzīves nogalē pievērsās arī citiem mākslas virzieniem. Viņas gleznās galvenokārt ir attēlotas sievietes un bērni.


Danilu

Danilu Luizs da Silva (; dzimis ) ir Brazīlijas futbolists, spēlē aizsarga pozīcijā, pārstāv Brazīlijas futbola izlasi. Kopš 2019. gada Danilu pārstāv Itālijas A sērijas komandu Juventus.


Džons Stounss

Džons Stounss (; dzimis ) ir Anglijas futbolists, Anglijas Premjerlīgas kluba Manchester City un Anglijas futbola izlases aizsargs.


Vlašima

Vlašima () ir pilsēta Čehijā, Centrālčehijas apgabala Benešovas apriņķī.

Vlašimā atrodas 1825. gadā dibinātās munīcijas kompānijas Sellier & Bellot galvenā ražotne. No 19. gadsimta līdz Latvijas okupācijai šim uzņēmumam bija ražotne arī Rīgā.

Pilsēta veidojusies ap rakstos 1303. gadā pirmoreiz minēto pili. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijas pilsēta. Kopš 1993. gada — Čehijas pilsēta.

Vašima ir Prāgas arhibīskapa Vlašimas Jana Očko (Jan Očko z Vlašimi, ?-1380), hokejista Mihala Rozsīvala (Michal Rozsíval, 1978) un futbolista Staņislava Vlčeka (Stanislav Vlček, 1976) dzimtā pilsēta.


12. Saeimas deputātu darba grupa Valsts prezidenta pilnvaru un ievēlēšanas izvērtēšanai

Darba grupa ''Valsts prezidenta pilnvaru iespējamai paplašināšanai un ievēlēšanas kārtības izvērtēšanai'' ir 12. Saeimas Juridiskās komisijas izveidota darba grupa ar mērķi rosināt ekspertu, bijušo politiķu un sabiedrības pārstāvju vidū padziļinātas diskusijas par prezidenta pilnvarām un tā ievēlēšanas kārtību.


Arakāžu

Arakāžu (, ) ir ostas pilsēta Brazīlijas ziemeļaustrumos, Seržipi štata administratīvais centrs. Tā atrodas Kontigipas upes krastos, aptuveni 10 km no Atlantijas okeāna. 2016. gadā Arakāžu dzīvoja 642 tūkstoši iedzīvotāju.

Arakāžu ir dibināta 1592. gadā, bet par pilsētu tā kļuva 1855. gadā, kad bija vajadzīgs jaunizveidotā Seržipi štata administratīvais centrs. 1967. gadā tika dibināta Seržipi Štata universitāte. 1970. gados netālu no Arakāžu Atlantijas okeānā sāka iegūt naftu.


Pusaudzība

Pusaudzība ir cilvēka dzīves posms starp bērnību un jaunību. Šis periods parasti ir no 11 līdz 16 gadu vecumam. Par tā sākumu parasti uzskata pubertātes iestāšanos, tomēr fiziskās, psiholoģiskās un kultūras izpausmes var sākties arī agrāk un beigties vēlāk. Šajā dzīves posmā esošos cilvēkus mēdz dēvēt par pusaudžiem, arī par tīņiem.


Eglone (dabas liegums)

Eglone ir dabas liegums Jēkabpils novada Dunavas pagastā. Izvietojies Eglonas upes ielokā, netālu no Tadenavas. Liegums izveidots 2004. gadā, lai saglabātu ES nozīmes meža biotopu - jauktus platlapju mežus, kuros sastopamas retas un aizsargājamas ķērpju sugas. Tā kopplatība ir 159,4 ha.

Teritorijā atrodas 8 Eiropas Savienības nozīmes īpaši aizsargājamie biotopi. Tie ietver jauktus liepu-apšu, egļu, bērzu mežus. Sastopami gāršas tipa meži ar sugām bagātu zemsedzi. Vairāki apgabali izdalīti kā dabiskie meža biotopi. Upes ielejā atrodamas mēreni mitras pļavas, kā arī parkveida pļavas. Dabas liegumā sastopamas 11 īpaši aizsargājamas bezmugurkaulnieku, 13 putnu, 10 ķērpju, 2 sūnu, 2 sēņu, kā arī 13 īpaši aizsargājamas vaskulāro augu sugas. Šeit konstatēti vairāki dižkoki: deviņi dižozoli apkārtmērā no 385 līdz 545 cm, kas atrodas aizaugošajās pļavās un mežmalās. Dabas liegums ir iekļauts Eiropas nozīmes īpaši aizsargājamo dabas teritoriju sarakstā – Natura 2000 teritoriju tīklā. Īpaši aizsargājamās dabas teritorijas kods ir 5301.


Samoilova

Samoilova — Vācijas/Krievijas polārstacija; Anastasija Samoilova (1997) — Latvijas pludmales volejboliste; Jūlija Samoilova — krievu dziedātāja.


Smiltnieku upīte

Smiltnieku upīte ir Ēnavas kreisā krasta pieteka Kuldīgas novadā.

Tek ziemeļaustrumu virzienā. Ietek Ēnavā lejpus Robežgrāvja ietekas.


Johans Skots Erigena

Johans Skots Erigena (; dzimis ap 815. gadu, miris ap 877. gadu) bija agro viduslaiku īru teologs, neoplatoniķu filozofs, tulkotājs un dzejnieks. Viens no redzamākajiem Karolingu renesanses darboņiem. Viens no filozofiem, kurš integrēja grieķu un neoplatoniķu filozofiju kristīgajā filozofijā. Dažkārt tiek uzskatīts par pirmo sholastiķi.

No apmēram 845. gada Erigena uzturējās Kārļa II Plikgalvja galmā. Tulkoja grieķu filozofiju darbus latīniski. Lai arī galvenais Erigenas darbs De divisione naturae ietekmēja turpmākos kristiešu domātājus, tālaika baznīca to nosodīja. Pēc leģendas miris, kad viņa skolnieki to nodūruši ar rakstāmspalvām.


Votice

Votice () ir pilsēta Čehijā, Centrālčehijas apgabala Benešovas apriņķī.

Rakstos pirmoreiz minēta 1359. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijas pilsēta. Kopš 1993. gada — Čehijā.


Augsnes dižslieka

Augsnes dižslieka () ir slieku apakškārtas suga. Dižsliekas dzimtene ir Eiropa, bet ar cilvēka palīdzību tā ir izplatījusies gandrīz pa visu pasauli. Augsnes dižslieka ir izvēlēta par 2017. gada bezmugurkaulnieku Latvijā.

Augsnes dižsliekas ķermeņa garums ir no 12 līdz 30 centimetriem. Ķermeņa priekšgals ir sarkans, pakaļgals — bālāks. Tāpat kā visi gredzentārpi, tās ir sadalītas segmentos, kur katrs segments ir piepildīts ar šķidrumu, kas ļauj tām izturēt grunts radīto spiedienu. Cauruļu tipa gremošanas orgānu sistēma ļauj dižsliekām caur sevi visā garumā gremojot izlaist augsni, kas tādā veidā tiek aerēta un uzlabota. Dižsliekas dzīvo vertikālās alās, kuras ir gandrīz divus metrus dziļas. Virszemē tās izlien naktīs, lai barotos un pārotos. Konkrēts dižsliekas mūža ilgums nav zināms, bet ir uzskats, ka tas ir 3 līdz 5 gadi.


2017. gada Bretagne Classic

2017. gada Bretagne Classic bija šosejas riteņbraukšanas viendienas sacensības, kuras notika 27. augustā. Tā bija 81. reize, kad notika Bretagne Classic sacensības un tās bija 32. sacensības 2017. gada UCI World Tour kalendārā.

Sacensību sprinta finišā uzvarēja Elia Vivjāni.


2017. gada BinckBank Tour

2017. gada BinckBank Tour bija šosejas riteņbraukšanas daudzdienu sacensības, kuras notika no 7. līdz 13. augustam. Tā bija 13. reize, kad notika BinckBank Tour sacensības (iepriekš ar nosaukumu Eneco tour), tās bija 29. sacensības 2017. gada UCI World Tour kalendārā. Sacensību kopvērtējumā uzvarēja Toms Dimulēns ().


Dignājas skola

Dignājas skola ir mazciems Jēkabpils novada, Dignājas pagastā. Ciems atrodas pie vietējās nozīmes ceļa V783 apmēram 1,5 km no Vandāniem Dignājas virzienā. Gar ciemu tek Daugavas upe. Ciemā atrodas Dignājas pamatskola un Dignājas brīvdabas estrāde.


Adamstauna

Adamstauna () ir Apvienotās Karalistes aizjūras teritorijas Pitkērnas administratīvais centrs. Tā ir arī vienīgā apdzīvotā vieta šajā teritorijā. 2020. gadā Adamstaunā dzīvoja 47 cilvēki, kas vienlaicīgi ir visas Pitkērnas iedzīvotāju skaits. Adamstauna atrodas Pitkērnas salas centrālās daļas ziemeļos, netālu no Bauntī līča (Bounty Bay).


Good Companion

Good Companion (pilnais nosaukums — The Good Compaion Chess Problem Club, ) bija amerikāņu šaha problēmista Dž. Magi 1913. gadā Filadelfijā dibinātā problēmistu biedrība.

Tā apvienoja daudzu valstu apmēram 600 šaha problēmistus. Tās locekļi un konkursu dalībnieki bija K. Mensfīlds, A. Ellermans, A. Mari, D. Gvidelli, K. Larsens un citi. Biedrība izdeva žurnālu Our Folder kas periodiski rīkoja divvilču sastādīšanas konkursus (no 1921. gada arī trīsvilču). Kopējais konkursu skaits sniedzās līdz simtam. Pastāvīgais konkursu tiesnesis bija A. Vaits. Viņam bija liela loma Good Companion šaha kompozīcijas skolas izveidošanā. Galveno uzmanību melno spēlē skolas pārstāvji veltīja aizsegšanās, figūru piesaistīšanas un atsaistīšanas (ieskaitot puspiesējumu) un kontršaha idejām. 1921. gadā tika apkopoti biedrības biedru panākumi tās konkursos. Ieskaiti deva uzdevumi, kas konkursos bija ieņēmuši pirmās trīs vietas. Par uzvarētāju kļuva argentīniešu problēmists A. Ellermans ar 90 punktiem, otrais bija itālis Dž. Gvidelli — 48 punkti, trešais amerikānis E. Finks — 22 punkti. Tālākajās vietās ierindojās Č. Promislo (ASV) — 19, A. Sparke (Anglija) — 17, K. Larsens (Dānija), L. Rotšteins un V. Raiss (abi ASV) — visiem 16 punkti. Biedrības žurnālā publicēto labāko uzdevumu izlasi A. Vaits sakopoja un katru gadu izdeva Ziemassvētku sērijas grāmatās.

Vaits 1920. gada vidū, veselības stāvokļa dēļ, bija spiests atstāt klubu, bet klubs, zaudējis savu "dvēseli", 1924. gadā tika slēgts.


Krievijas Pagaidu valdība

Krievijas Pagaidu valdība bija pirmā demokrātiskā valdība Krievijas Impērijas un Krievijas Republikas vēsturē, kas pastāvēja no 1917. gada 2. marta līdz 1917. gada 25. oktobrim 1917. gada Krievijas revolūcijas laikā. Pagaidu valdība izveidojās Februāra revolūcijas rezultātā, tās varu aizvien vairāk apstrīdēja Petrogradas padome, un to gāza Ļeņina organizētā Oktobra revolūcija. Carisma sabrukums, Pagaidu valdības politiskie lēmumi un militārās neveiksmes ietekmēja arī neatkarīgas Latvijas valsts veidošanos un Latvijas brīvības cīņas.

Lai arī Februāra revolūcijas laikā aktīvi darbojās vairākas interešu grupas, kas vēlējās neveiksmīgā cara Nikolaja II atkāpšanos no troņa, pilnīga carisma gāšana tām nāca kā pārsteigums. Tā kā Nikolaja II brālis Mihails pēc īsām pārdomām arī atteicās no tiesībām uz troni, Krievijas Impērijas parlamenta apakšpalātas - Valsts Domes deputāti, izveidoja Pagaidu valdību kņaza Georgija Ļvova vadībā. Sākotnējo valdības pamatu veidoja liberālie kadeti, kam pievienojās bezpartejiskie kapitālisti un viens mēreni sociālistisks ministrs (Kerenskis). Pagaidu valdība plānoja sasaukt Satversmes sapulces vēlēšanas un izveidot demokrātisku republiku.

Miļukova izraisītā Aprīļa krīze noveda pie kadetu ietekmes samazināšanās un Petrogradas padomes sociālistu pievienošanās valdībai. Jūlija krīzes rezultātā par premjerministru kļuva sociālists Aleksandrs Kerenskis. Tādējādi sociālistisko pārstāvju partiju pārstāvji kontrolēja ne tikai vietējās pašvaldības, dažādās padomes, bet arī valsts valdību. Demokrātiskā konference septembrī gandrīz panāca vienošanos par valdību, kuru veidotu vienīgi sociālisti. Populārais sauklis "Visu varu padomēm!" simbolizēja šo vēlmi radīt valdību, kuru veidotu vienīgi sociālisti. Taču Oktobra revolūcijas rezultātā pie varas nākušie boļševiki izvēlējās veidot vienpartijas diktatūru, apspieda pārējās partijas un slēdza eseru dominēto Satversmes sapulci.


Balsošana Eirovīzijas dziesmu konkursā

Konkursa gaitā vairākkārt ir mainījusies Eirovīzijas dziesmu konkursa balsošanas kārtība. Eirovīzijas dziesmu konkursa uzvarētājs tiek izvēlēts pēc tā brīža balsošanas sistēmas. Katras valsts profesionālā žūrija un skatītāji atsevišķi dod 12, 10 un 8-1 punktus. Pašreizējā balsošanas sistēma ieviesta 2023. gada Eirovīzijas dziesmu konkursā.


Pikāntsu (stacija)

Pikāntsu () bija pieturas punkts dzelzceļa līnijā Tartu—Valga Igaunijā, starp Megistes pieturu un Kēni staciju. Tas atradās starp Valgas apriņķa Sangastes pagastu un Eru pagastu 28,8 km attālumā no Valgas, 55,1 km attālumā no Tartu un 245,2 km attālumā no Tallinas.

Pieturas punkts Pikāntsu tika atklāts 1887. gadā. Platformas augstums bija 200 mm, garums - 75 metri. Pēc pasažieru vilciena Tartu—Valga atcelšanas 2008. gadā pieturas punkts vairs netiek izmantots. 2009. gadā platforma tika nojaukta.


Bernardu Silva

Bernardu Silva (; dzimis ) ir Portugāles futbolists, Anglijas Premjerlīgas kluba Manchester City F.C. un Portugāles izlases pussargs.


Līdinghauzens

Rutgers Līdinghauzens-Vulfs, Grobiņas fogts (1539—1550) un Pērnavas komturs (1550—1562) Teodors Volfs fon Līdinghauzens (1662—1712), Inflantijas bīskaps (1710) Georgs Kristofs fon Līdinghauzens - Volfs (1751—1807), Sunākstes muižnieks


Beriša

Etrits Beriša (Etrit Berisha; 1989) ― albāņu futbolists; Sali Beriša (Sali Berisha; 1944) ― albāņu politiķis un ārsts, Albānijas premjerministrs (2005 — 2013) un prezidents (1992 ― 1997). Valons Beriša (Valon Berisha; 1993) ― Kosovas futbolists.


Latvis

Latvis var būt: latvietis; Džons Latvis (Jon Latvis) — latviešu izcelsmes bijušais mūziķis no Kanādas; Latvis — no 1921. līdz 1934. gadam izdots laikraksts.


Olupe

Olupe (arī Krūtes strauts, Olu upe) ir Vārtājas labā krasta pieteka Dienvidkurzemes novadā uz ziemeļiem no Bārtas.

Izteka no Paltu purva. Tek austrumu virzienā. Upi šķērso valsts autoceļš V1208 (Bunka–Paplaka–Mazkalēti). Ietek Vārtājā uz austrumiem no Krūtes baznīcas.


Olafsons

Āri Oulafsons (Ari Ólafsson; 1998) — islandiešu dziedātājs; Fridriks Oulafsons (Friðrik Ólafsson; 1935) — Islandes starptautiskais lielmeistars šahā.


Baltgailis

Baltgailis ir latviešu uzvārds. Cilvēki ar šo uzvārdu: Kārlis Baltgailis — latviešu gleznotājs (1893—1979); Vēsma Baltgailis — Kanādas šahiste (1950—2021).


Keress

Haralds Keress (Harald Keres; 1912—2010) — igauņu fiziķis; Pauls Keress (Paul Keres; 1916—1975) — igauņu šahists.


Vents

Vents (personvārds) Vents Armands Krauklis (1964) — Latvijas politiķis un mūziķis; Vents Balodis (1963) — latviešu agronoms un politiķis; Vents Feldmanis (1977) — latviešu hokejists.

Cilvēki ar šādu uzvārdu Ginters Vents (Günter Wendt, Guenter F. Wendt; 1923-2010) — Vācijā dzimis ASV inženieris; Oskars Vents (Oscar Wendt; 1985) — zviedru futbolists.


Vlašičs

Marks Eduārs Vlašičs (Marc-Édouard Vlasic; 1987) — horvātu izcelsmes Kanādas hokejists; Nikola Vlašičs (Nikola Vlašić, 1997) — horvātu futbolists.


Makijs

Endijs Makijs (Andy McKee; 1979) — amerikāņu fingerstyle ģitārspēles stila mūziķis, Entonijs Makijs (Anthony Mackie; 1978) — amerikāņu aktieris.


Ērenpreiss

Gustavs Ērenpreiss (1891—1956), velosipēdu izgatavotājs un uzņēmējs; Jānis Ērenpreiss (1929―1996), onkologs, citologs; Jekaterina Ērenpreisa (1945), medicīnas zinātniece.


Saulītis

Askolds Saulītis (1966—2021) — režisors; Bruno Saulītis (1922—1970) — rakstnieks, dzejnieks, tulkotājs un literatūrzinātnieks; Mārcis Saulītis (1997) — basketbolists.


Lemērs

Lemērs () ir franču cilmes uzvārds. Cilvēki ar šo uzvārdu: Polēns Lemērs (Paulin Lemaire; 1882—?) — franču vingrotājs; Žaks Lemērs (Jacques Lemaire; 1945) — kanādiešu hokejists.


Zvaigznīte

Zvaigzne pamazināmā formā Jēkabs Zvaigznīte (īstajā vārdā Jēkabs Šterns, 1833—1867), skolotājs, folklorists Zvaigznīte (grupa), karavīru ansamblis


Dempsijs

Klints Dempsijs (Clint Dempsey; 1983) — amerikāņu futbolists,; Patriks Dempsijs (Patrick Dempsey; 1966) — amerikāņu kinoaktieris un sacīkšu braucējs.


Klemāns

Arno Klemāns (Arnaud Clément, 1977) — franču tenisists; Žoržs Klemāns (Georges Clément) — franču vieglatlēts.


Ziemeļnieks

Jānis Ziemeļnieks (1897—1930), latviešu dzejnieks un žurnālists, "Ziemeļnieks" (), 2022. gada vēsturiska asa sižeta filma.


Ota

ota (rīks) — kātā iestiprināts matu vai spalvu pušķis virsmas noklāšanai ar kādu vielu; Ota (Japāna) — pilsēta Japānā; Anneli Ota (Anneli Ott; dzimusi 1976) — Igaunijas politiķe; Kosuke Ota — Japānas futbolists.


Voits

Čārlzs Voits (Charles Voigt; 1869—1929) — amerikāņu tenisists; Oskars Voits (1866—1959) — latviešu ārsts un diplomāts; Nikolajs Voits (1904—1989) — latviešu arhitekts; Džons Voits (Jon Voight; dzimis 1948.) — amerikāņu aktieris.


Dasēns

Džo Dasēns (Joe Dassin; 1938—1980), amerikāņu izcelsmes franču dziedātājs un komponists; Džūlss Dasēns (Julius Dassin; 1911—2008), amerikāņu kinorežisors, producents, scenārists un aktieris.


Litvinskis

Litvinskis (, no etnonīma "litvīns" (литвин) — "Lietuvietis"; sieviešu dzimtē Litvinska (Литвинская)) ir slāvu cilmes uzvārds.

Dmitrijs Litvinskis (1999) — Latvijas futbolists; Viktors Litvinskis (1996) — Latvijas futbolists.


Kota

Laima Kota, latviešu rakstniece Kota, bijusī valsts Rādžastānas štata teritorijā Kota, pilsēta Rādžastānas štata teritorijā


Robežnieks

Artis Robežnieks (1970) — latviešu aktieris; Ādolfs Robežnieks (1902—1989) — latviešu jurists; Imants Robežnieks (1947) — latviešu koncertkokļu būves meistars.


O'Hāra

Ketrina O'Hāra (Catherine O'Hara; 1954) — kanādiešu-amerikāņu aktrise, Morīna O'Hāra (Maureen O'Hara; 1920—2015) — īru izcelsmes amerikāņu aktrise un dziedātāja.


Bats

Bats (, baht, , simbols: ฿) ir Taizemes valūta. Batam sīkāka naudas vienība ir satanga (สตางค์, ). 100 satangas ir 1 bata vērtībā. Par valūtas laišanu apgrozībā atbild Taizemes banka.


Pliss

Laurenss De Pliss (Laurens De Plus, 1995) — Beļģijas riteņbraucējs; Martins Pliss (Martin Plüss, 1977) — Šveices hokejists.


Grifits

Deivids Vorks Grifits (David Wark Griffith; 1875—1948), amerikāņu kinorežisors, scenārists un kinoproducents, Hjū Grifits (Hugh Griffith; 1912—1980), Velsas aktieris.


Ādlers

Ādlers (; sieviešu dzimtē Ādlere) ir vācu izcelsmes uzvārds.

Alfrēds Ādlers (Alfred Adler; 1870—1937) — ebreju izcelsmes austriešu psihologs, psihoanalītiķis un ārsts, individuālās psiholoģijas pamatlicējs; Lerijs Ādlers (Larry Adler; īstajā vārdā Lorenss Sesils Ādlers; 1914—2001) — amerikāņu mūziķis.


Valverde

Valverde — Dominikānas province; Valverde — pilsēta Itālijā; uzvārds. Cilvēki ar šo uzvārdu: Alehandro Valverde (Alejandro Valverde, 1980) — Spānijas riteņbraucējs; Ernesto Valverde (Ernesto Valverde, 1964) — Spānijas futbolists un treneris; Federiko Valverde (Federico Valverde, 1998) — Urugvajas futbolists.


Berārs

Braiens Berārs (Bryan Berard; 1977) — amerikāņu hokejists, aizsargs; Ž. Berārs (J. Bérard) — franču treka riteņbraucējs, 1900. gada olimpisko spēļu dalībnieks.


Holideja

Bilija Holideja (Billie Holiday; 1915—1959) — amerikāņu džeza dziedātāja un dziesmu autore; Džūdija Holideja (Judy Holliday; 1921—1965) — amerikāņu aktrise.


Nakano

Manami Nakano (中野 真奈美; 1986) — Japānas futboliste; Rotaro Nakano (中野遼太郎; 1988) — Japānas futbolists; Šindži Nakano (中野 信治; 1971) — japāņu sacīkšu pilots.


Ivanovičs

Ivanovičs (sieviešu dzimtē Ivanoviča) ir slāvu izcelsmes uzvārds.

Vīrieši Branislavs Ivanovičs (Бранислав Ивановић; 1984) — serbu futbolists; Ivans Ivanovičs (Ivan Ivanovitch) — franču paukotājs.

Sievietes Ivanoviča (Ана Ивановић; 1987) — serbu tenisiste;


Bodrovs

Deniss Bodrovs (Денис Бодров, dzimis 1986. gadā) — krievu hokejists; Sergejs Bodrovs jaunākais (Сергей Бодров-младший, 1971—2002) — padomju un krievu aktieris, kinorežisors, kinoscenārists; Sergejs Bodrovs vecākais (Вячесла́в Ти́хонов, dzimis 1948. gadā) — padomju un krievu kinorežisors, kinoscenārists un kinoproducents, Sergeja Bodrova jaunākā tēvs.


Kurcs

Eduards Kurcs — vācbaltiešu filologs, bizantologs; Ervīns Kurcs (Erwin Kurtz) — vācu sporta vingrotājs; Kārlis Kurcs (Karl Kurz; 1898—1933) — Austrijas futbolists un treneris; Sebastiāns Kurcs (Sebastian Kurz; 1986) — Austrijas politiķis, Austrijas kanclers no 2017. gada.


Galle

Galle — pilsēta Šrilankā; Johans Gotfrīds Galle (Johann Gottfried Galle; 1812—1910) — vācu astronoms, Neptūna atklājējs; Kārlis Galle (Carl Galle; 1872—1963) — vācu vieglatlēts, 1896. gada vasaras olimpisko spēļu dalībnieks.


Blinds

Deilijs Blinds (Daley Blind; 1990) — Nīderlandiešu futbolists; Danijs Blinds (Danny Blind; 1961) — Nīderlandiešu futbolists un treneris.


Venga

Heidi Venga (Heidi Weng; 1991) — norvēģu distanču slēpotāja; Lota Venga (Lotta Weng; 1996) — norvēģu distanču slēpotāja; Tīrila Venga (Tiril Weng; 1996) — norvēģu distanču slēpotāja.


Tehada

Lidija Geilera Tehada (Lidia Gueiler Tejada; 1921 — 2011), Bolīvijas prezidente; Luiss Tehada (Luis Tejada; 1982 — 2024), Panamas futbolists.